
AF  FRANKLIN  D.  RICHARDS,  assistent  til  De  Tolvs  Råd. 


Nogle  af  mine  venner  blandt  ikke-medlemmer  har  fortalt  mig,  at  det  træk 
ved  Kirken,  der  har  imponeret  dem  mest,  er  at  den  giver  alle  en  mulighed  for 
at  tjene,  uanset  alder.  Og  det  er  sandt. 

Spændende  og  ansporende  lederskabsopgaver  bliver  således  tildelt  mænd, 
kvinder  og  børn  i  alle  aldre,  så  de  er  med  til  at  udføre  interessante  og  værdi- 
fulde projekter.  Dette  er  ikke  blot  en  stor  mulighed,  men  ligeledes  et  stort 
ansvar  for  Kirkens  medlemmer,  fordi  Kirkens  fremtidige  vækst  afhænger  af 
udviklingen  hos  lederne  —  lederne  i  Kirkens  generaladministration  såvel  som 
i  missioner,  stave,  warder,  Præstedømmets  kvorum'er,  hjælpeorganisationer 
og  andre  af  Kirkens  organisationer  og  aktiviteter. 

Af  og  til  synes  vi  måske,  at  vi  har  for  mange  muligheder  for  at  tjene  og 
udvikle  vore  talenter,  og  føler,  at  det  kræver  for  store  ofre.  Lad  mig  imid- 
lertid foreslå,  at  vi  ikke  betragter  det  som  et  offer,  men  som  en  stor  velsig- 
nelse. 

Efterhånden  som  vi  udvikler  ånden  i  at  give  og  dele  med  andre,  finder  vi 
stor  fred,  lykke,  glæde  og  tilfredshed,  såvel  som  vækst  og  udvikling.  Q 

Forklaring  til  omslaget 

Juli  er  mindedagenes  måned.  Nogle  lande  fejrer  deres  uafhængighedsdag 
i  denne  måned,  og  det  var  sidst  i  juli,  at  de  hellige  bosatte  sig  i  Saltsødalen. 

Kunstneren  Jerry  Thomsen  skildrer  en  del  af  de  ting,  der  har  betydning  for 
alle  Kirkens  medlemmer: 

Fra  Ohio:  Kirtland  Safety  Society's  pengesedler. 

Fra  Illinois:  Veteran  Artillery  Nauvoo  Legionens  værdighedstegn  og  Pro- 
feten Joseph  Smith's  sværd,  brugt  i  Nauvoo  Legionen,  Præsident  John  Tay- 
lors ur,  som  stoppede  en  snigmorders  kugle,  og  nøglen  til  Carthage  fængslet. 

Fra  Saltsødalen:  En  måge,  en  fårekylling  og  et  gammelt  metalpladefoto- 
grafi af  Præsident  Brigham  Young. 

Se  „Mormonismens  historie"  side  216. 

Fire 
rettesnore 


AF  PRÆSIDENT 
DAVID  O.  MCKAY 


Forældrenes  ansvar 

Vi  lever  i  en  kritisk  tidsalder.  Vi  ser  uroligheder 
manifestere  sig  overalt.  Verden  er  tilsyneladende 
så  oprørt,  som  den  aldrig  før  har  været.  Gamle 
former  og  metoder  afløses  hurtigt  af  nye.  Midt  i 
dette  verdensrøre  bliver  hjemmet  —  den  grund- 
læggende institution  i  samfundet  —  også  truet. 

Sidste  Dages  Hellige,  ansvaret  for  at  frelse 
hjemmets  hellige  institution  påhviler  for  en  stor  del 
jer,  for  I  ved,  at  familiebåndene  er  evige.  Der  fin- 
des intet  midlertidigt  i  en  Sidste  Dages  Helligs 
hjem.  Der  findes  intet  omskifteligt  ved  familieforhol- 
det i  Sidste  Dages  Helliges  hjem.  Alle  disse  bånd 
er  evige  og  bør  opretholdes. 


For  en  Sidste  Dages  Hellig  er  hjemmet  i  sand- 
hed den  vigtigste  enhed  i  samfundet,  og  foræl- 
dreskabet har  guddommelig  betydning.  Forholdet 
mellem  børn  og  forældre  bør  være  således,  at  bør- 
nene sættes  i  stand  til  at  blive  ideelle  borgere, 
når  de  får  selvstændig  plads  i  nationen  og  i  større 
samfundsenheder.  Hemmeligheden  ved  godt  bor- 
gerskab ligger  i  hjemmet.  Hemmeligheden  ved  at 
nære  tro  på  Gud,  tro  på  Hans  Søn,  verdens  For- 
løser, og  tro  på  Kirkens  organisationer  ligger  i 
hjemmet.  Dér  samles  trådene. 

Gud  har  pålagt  forældrene  ansvaret  med  at 
bibringe  børnene  forståelse  af  disse  principper. 
Søndagsskolen,  de  Gensidige  Uddannelses-For- 
eninger og  Primary  er  alle  hjælpemidler  indrettet  til 
at  bistå  med  opbyggelsen  og  vejledningen  af  ung- 
dommen, men  ingen  af  dem  —  nok  så  store  og 
vigtige  faktorer  i  de  unges  liv  —  kan  erstatte  den 
vedvarende  indflydelse  fra  forældrene  i  hjemmet. 

Det  virkelige  menneske 

Det  menneske,  som  er  tro  mod  sin  position  som 
menneske,  vil  ikke  fornægte  sandheden.  Der  findes 
noget  guddommeligt  i  ethvert  menneske.  Det  men- 
neske, som  ikke  er  tro  mod  det,  han  ved  er  ret,  er 
vaklende  og  svag.  Han  kan  nå  så  langt,  at  han 
træder  ud  af  lyset,  ud  af  den  guddommelige  nær- 
hed, og  ve  ham,  når  han  gør  det. 

Vi  har  erklæret  over  for  verden,  at  vi  har  Jesu 
Kristi  Evangelium,  at  vi  vil  trodse  verdens  fordærv. 
Skal  vi  fornægte  denne  sag  for  at  tilfredsstille  men- 
nesker? Eller  fordi  vi  hellere  vil  yde  „øje-tjeneste" 
end  „hjerte-tjeneste"?  Nej!  Vi  vil  stå  tro  mod  os 
selv,  tro  mod  det  guddommelige  i  os,  tro  mod  den 
sandhed,  vi  har  modtaget.  Det  er  nødvendigt  for  os 
at  vide,  at  det  ikke  er  godt  at  være  omringet  af  det 
onde,  det  som  kan  støde  de  unge  bort  og  lede  dem 
ind  i  fortvivlelsens  mørke.  Lad  os  være  sande  i 
dag.  Lad  os  handle!  Når  vi  kastes  ind  blandt  men- 

nesker,  som  vil  forsøge  at  friste  os,  lad  os  da  være 
tro  til  døden. 

Alle  de  mænd,  som  har  forandret  verden,  har 
været  mænd,  som  ville  være  tro  mod  deres  sam- 
vittighed —  mænd  som  Peter,  Jakob,  Paulus  og 
deres  brødre  blandt  de  første  apostle,  og  ligeledes 
andre.  Da  de  religiøse  ledere  i  Palmyra,  New  York, 
vendte  sig  mod  den  unge  Joseph  Smith  for  hvad 
han  havde  set  og  hørt  i  den  hellige  lund,  sagde 
han  med  Jesu  Kristi  vidnesbyrd  i  sit  hjerte:  „  .  .  .  jeg 
havde  set  et  syn;  jeg  vidste  det,  og  jeg  vidste,  at 
Gud  vidste  det,  og  jeg  kunne  ikke  fornægte  det, 
og  jeg  vovede  heller  ikke  at  gøre  det."  (Joseph 
Smith  2:25). 

Joseph  Smith  var  tro  mod  sit  vidnesbyrd  til  det 
sidste.  Da  han  nærmede  sig  Carthage,  Illinois, 
sagde  han  til  dem,  der  var  med  ham:  „Jeg  går  som 
et  lam  til  slagtebænken,  men  jeg  er  rolig  som  en 
sommermorgen;  min  samvittighed  er  ren  over  for 
Gud  og  alle  mennesker."  (L&P  135:4).  Hvorfor? 
Fordi  han  havde  været  tro  mod  sit  vidnesbyrd  og 
sin  position  som  menneske.  Han  var  et  menneske 
med  guddommeligt  mod. 

Det  er  den  form  for  mod,  de  Sidste  Dages  Hel- 
lige bør  besidde,  når  de  forsvarer  sandheden.  Det 
er  den  slags  mod,  vi  alle  behøver  under  vort  ar- 
bejde i  Kirken,  for  at  kunne  inspirere  vore  unge 
mennesker  med  den  samme  sandhed;  det  er  den 
sandhed,  vi  behøver  for  at^bekæmpe  al  slags  uret. 


Fat  mod 

Mod  til  at  håndhæve  vore  idealer  er  et  område, 
hvor  vi  kan  vise  aktivitet  og  fortjene  Guds  aner- 
kendelse. Vi  lever  i  en  tid,  hvor  mennesker  bør 
holde  hovedet  klart  og  ikke  lade  sig  rive  med  af 

enhver  „lygtemand-teori",  der  tilbydes  som  et  uni- 
versalmiddel mod  vore  øjeblikkelige  svagheder. 
Vor  tid  venter  på  en  modig  ungdom,  der  kan  hånd- 
hæve den  moralske  standard.  På  dette  område  kan 
vi  finde  det  sandeste  mod. 

Det  har  været  sagt,  at  heltedåd  er  koncen- 
treret mod.  Men  vore  største  helte  findes  ikke  altid 
på  slagmarken,  skønt  vi  daglig  læser  om  sådanne. 
Jeg  tror  også,  at  vi  finder  dem  blandt  vore  unge 
herhjemme:  unge  mænd  og  unge  kvinder,  som  vil 
stå  åbnet  frem  og  fordømme  de  ting,  som  de  ved 
vil  undergrave  karakteren  og  selve  livskraften  i 
ungdommen.  Mark  Hopkins,  den  amerikanske 
filosof,  sagde: 

„Aldrig  før  i  verdenshistorien  har  der  været  så 
hårdt  brug  for  moralske  helte.  Verden  venter  på 
sådanne.  Guds  forsyn  har  befalet  videnskaben  at 
arbejde  og  forberede  vejen  for  sådanne.  Det  er 
for  dem,  den  lægger  sine  skinner,  udspænder  sine 


ledninger  og  bygger  bro  over  verdenshavene.  Men 
hvor  er  de?  Hvem  skal  puste  ånden  af  et  højere 
liv  ind  i  vore  politiske  og  samfundsmæssige  for- 
hold?" 

„Den  vigtigste  ting  i  verden",  siger  en  stor  vi- 
denskabsmand, „er  ikke  opdagelserne  gjort  af  Ga- 
lilei,  Faraday  eller  andre,  men  troen  på  realiteten 
bag  moralske  og  åndelige  værdier." 

Jeg  appellerer  til  de  unge  om  at  være  tapre 
i  håndhævelsen  af  de  moralske  og  åndelige  værdier 
i  Jesu  Kristi  Evangelium.  Når  alt  kommer  til  alt, 
„hvad  gavner  det  et  menneske,  om  han  vinder  den 
hele  verden,  men  må  bøde  med  sin  sjæl?"  (Matt. 
16:26). 

Med  troen  på  en  styrende  magt,  på  den  person- 
lige, hengivne  beskyttelse  fra  vor  Fader  (og  vi  tror, 
at  Han  netop  er  det  —  en  kærlig  Fader)  lad  os 
møde  vore  vanskeligheder  med  tapperhed. 

„Fat  mod,  eders  hjerte  være  stærkt,  alle  I  som 
bier  på  Herren!"  (Salme  31:25). 

Lad  hver  spørge  sig  selv 

I  Kirken  finder  vi  sommetider  to  slags  menne- 
sker: de,  som  bygger  op,  og  de,  som  knurrer.  Lad 
hver  spørge  sig  selv:  „Hvilken  klasse  bør  jeg  til- 
høre?" 

Vi  bliver  kaldet  til  at  udføre  vore  pligter.  Når 
Præstedømmets  og  hjælpeorganisationernes  ledere 
indfører  nye  programmer,  vil  mange  af  medlem- 
merne sige:  „Ja,  vi  vil  gøre  det.  Lad  os  være  med 
i  de  nye  programmer."  Men  sommetider  hører  vi 
en,  som  knurrer,  finder  fejl  og  siger:  „Nej.  Det  kan 
vi  ikke."  Idet  de  tager  fejl  af  hensigten,  finder  man- 
ge snart  sig  selv  sammen  med  Laman  og  Lemuel, 
i  stedet  for  med  Nephi,  hvis  handlinger  udtrykte  vil- 
lighed til  at  følge  Guds  røst  (se  1  Nephi  17:17  ff). 

Lad  os  tage  vare  på  os  selv  og  være  tro  mod 
de  eksempler,  der  sættes  af  vore  ledere.  Somme- 
tider lyder  advarslen:  „Tal  ikke  imod  Kirkens  le- 
dere." Hvad  betyder  det?  Det  betyder:  „Vær  ikke 
en  af  dem,  der  knurrer."  At  knurre  mod  Præste- 
dømmets og  hjælpeorganisationernes  lederskab  er 
en  af  de  farligste  gifte,  der  kan  indføres  i  en  Sid- 
ste Dages  Helligs  hjem.  Hvorfor  bliver  ledere  kal- 
det til  deres  stillinger?  For  at  tilfredsstille  dem  per- 
sonligt? Nej,  ikke  én  kan  pege  på  en  situation  i 
denne  Kirke,  hvor  nogen  er  blevet  kaldet  for  sin 
personlige  fordel.  Når  der  foretages  en  kaldelse, 
sker  det  for  at  velsigne  nogen,  en  klasse  eller  men- 
neskeheden som  helhed.  Dette  er  ethvert  medlems 
mission,  fra  Kirkens  Præsident  ned  til  den  sidst 
omvendte.  Enhver  bærer  sin  stilling  for  at  opbygge, 
for  at  velsigne,  for  at  oprette  retfærdighed,  renhed 
og  dyd  blandt  mennesker.  Q 

„Søg . . . 
kundskab  ved  læsning 

og  ved  tro" 


AF  DR.  LOWELL  L  BENNION 


Den  modige  Elia  stod  på  Karmels  Bjerg  og  råbte 
til  Israels  folk:  „Hvor  længe  vil  I  blive  ved  at  halte  til 
begge  sider?  Er  Herren  Gud,  så  hold  eder  til  ham,  og  er 
Ba'al  Gud,  så  hold  eder  til  ham!  Men  folket  svarede  ham 
ikke  med  et  ord."  (1  Kong.  18:21).  Grunden  hertil  er 
tydelig,  for  Elia  havde  tilbudt  folket  de  eneste  mulige 
alternativer  —  enten  at  tjene  Ba'al  eller  den  levende 
Gud. 

For  vore  dages  Israel  er  valget  udpræget  anderledes: 
vi  har  arvet  alle  tidsaldres  laster  og  dyder,  dårskab  og 
visdom.  Livet  har  aldrig  været  så  rigt  og  forjættende,  så 
fuldt  af  vidundere  og  samtidig  uendelig  kompliceret, 
usikkert  og  foranderligt.  Den  unge  Sidste  Dages  Hellige, 
opdraget  i  sine  fædres  tro  og  stillet  ansigt  til  ansigt  med 
en  verdslig  tidsalders  eksplosionsagtige  viden  og  skif- 
tende værdier,  har  virkelig  svært  ved  at  opbygge  en  til- 
strækkelig, personlig  livsfilosofi.  Hvor  kan  han  finde  dens 
indhold? 

To  store  livsfilosofier  har  været  de  hovedrødder,  der 
har  næret  den  vestlige  civilisations  liv  og  tanker  —  den 
jødisk-kristne  tro  og  grækernes  fornuftslutninger.  Fra 
de  hebraiske  profeter  og  Jesus  og  Paulus  har  vi  erhver- 
vet tro  på  en  personlig,  levende  Gud,  en  Åbenbarer  af 
sandheden,  som  kræver  retfærdighed  og  barmhjertig- 
hed i  menneskelige  forhold.  Mange  af  vore  mest  elskede 
institutioner  —  regering  ved  loven,  demokrati,  den  en- 
keltes værd,  barmhjertighed  med  de  svage,  lighed  til  at 
erhverve  ting  og  rettigheder  —  er  kommet  til  os  fra  pro- 
feterne. 

De  græske  filosoffer  var,  ulig  de  hebraiske  profeter, 
ikke  oprigtige  i  deres  religiøse  tro;  derimod  var  de 
blandt  de  første  til  at  opdage  menneskets  store  evne  ti! 
at  tænke  og  at  skabe.  De  frembragte  uovertruffen  littera- 
tur, billedhuggerkunst  og  arkitektur,  og  var  også  i  stand 
til  at  undersøge  sig  selv  og  universet  med  både  indsigt 
og  objektivitet.  De  lagde  grundvolden  til  filosofi  og  mo- 
derne videnskab. 

Og  derfor  har  vi  fra  jøderne  og  de  kristne  erhvervet 
„en  vilje  til  at  tro"  og  „hunger  og  tørst  efter  retfærdig- 
hed", og  fra  grækerne  især  en  spørgelysten,  nysgerrig, 
kritisk  sindstilstand.  William  James  kaldte  religiøse  men- 
nesker blødhjertede  og  filosoffer  og  videnskabsmænd 
hårdhjertede.  Den  unge  Sidste  Dages  Hellige  opmuntres 

til  at  være  begge  dele  —  en  bedrift  der  ikke  er  let  at 
opfylde. 

I  genoprettelsen  er  der  en  bemærkelsesværdig  for- 
bindelse mellem  tro  og  fornuft.  Man  skulle  vente,  at  det 
gengivne  Evangelium  ville  genoplive  troen  på  en  levende 
Gud,  Hans  Søn  Jesus  og  menneskets  værdighed  som  et 
Guds  barn,  og  forny  og  understrege  det  bibelske  og  pro- 
fetiske eftertryk  på  retfærdighed.  Og  det  gør  det  også. 
Men  noget  andet  er  føjet  til,  noget  der  ligner  den  græske 
forpligtelse  til  at  ræsonnere.  Det  gengivne  Evangelium 
skulle  ikke  gives  til  mennesket  fiks  og  færdigt,  som  en 
pakke  frossen  frugt  fra  en  dybfryser.  Det  skulle  derimod 
være  som  det  friskflydende  vand  fra  en  bjergkilde. 
Religionen  skulle,  ligesom  kunst  og  videnskab,  være  en 
voksende,  fortsat  åbenbaring  fra  Gud  som  svar  på  men- 
neskets søgen  og  behov. 

Joseph  Smith  lærte  også,  at  ikke  al  kundskab  skulle 

komme  gennem  skriften  og  profeterne.  Menneskene 

burde  virke  med  iver  for  en  god  sag  og  gøre  mange 
ting  af  egen  fri  vilje ...  Thi  kraften  dertil  har  de  i  sig, 
hvorved  de  kan  handle  efter  egen  fri  vilje..."  (L&P 
58:27-28).  De  Sidste  Dages  Helliges  første  religiøse  byg- 
ning blev  et  lærdommens  tempel  såvel  som  et  guds- 
dyrkelseshus,  hvori  menneskene  skulle  søge  kundskab 
ved  læsning  og  ved  tro,  og  visdom  i  de  allerbedste  bøger. 
Timeplanen  skulle  indbefatte  astronomi,  geologi,  historie, 
politisk  videnskab,  løbende  begivenheder,  sprog  såvel 
som  teologi.  (L&P  88). 

De  nye  åbenbaringer  gjorde  plads  for  og  opmun- 
trede til  tænkning.  Storslåede  udtalelser  har  fået  mangen 
en  ung  mormon  til  at  studere  hjemme  og  i  udlandet: 
„Guds  herlighed  er  intelligens."  „Mennesket  bliver  ikke 
frelst  hurtigere  end  han  vinder  kundskab."  „Alle  riger 
har  en  lov."  „Der  er  en  lov  uigenkaldelig  fastsat." 

Mormon-skribenter  —  hovedsagelig  Brigham  Young, 
B.  H.  Roberts,  James  E.  Talmage  og  John  A.  Widtsoe  — 
har  understreget  det  gengivne  Evangeliums  rationelle  ka- 
rakter, således  som  det  vises  i  dr.  Widtsoe's  titel  til  en 
af  hans  første  bøger:  A  Rational  Theology  (En  rationel 
teologi). 

Denne  kombination  af  tro  og  fornuft  i  det  gengivne 
Evangelium  er,  selv  om  den  er  i  overensstemmelse  med 
vore  interesser  og  vort  behov,  også  en  kilde  til  konflikt 
i  Kirken.  Belært  af  deres  tro  til  at  søge  lærdom  opdager 
de  unge  sommetider,  når  de  kommer  på  universitetet,  at 
dette  ryster  selve  grundlaget  for  deres  jødisk-kristne- 
Sidste  Dages  Hellige  tro.  Ricks  College,  Brigham  Young 
University,  religions-institutter  og  seminarer  er  blevet 
oprettet  for  at  hjælpe  de  studerende  til  at  bevare  deres 
tro,  medens  de  følger  verdslige  studier.  Men  i  sidste 
instans  er  det  blevet  hver  enkelts  sag  at  finde  vejen  og 
udvirke  en  overensstemmende  forbindelse  mellem  troens 
og  fornuftens  verdener. 

Det  er  ikke  overraskende,  at  studerende  finder  det 
vanskeligt  at  få  deres  tro,  født  af  religionen,  til  at  har- 
monere med  den  verdslige  tankes  rationelle  processer. 
Disse  to  tings  sprog,  ånd  og  hvad  de  lægger  vægt  på,  er 
forskellige.  De  kan  synes  verdener  fra  hinanden.  Nogle 


Sidste  Dages  Hellige  unge  svigter  deres  religion  til  for- 
del for  deres  nyligt  erhvervede  intellektuelle  interesse; 
andre  vender  ryggen  til  kundskaben  af  frygt  for  at  miste 
deres  dyrebare  tro.  Atter  andre  lærer  at  leve  med  ægte 
taknemmelighed  for  både  troen  og  fornuften.  En  vis  kon- 
flikt er  sund,  hvis  den  fører  til  oprigtig  søgen  og  en 
prøve  på  ens  tro. 

Den  Sidste  Dages  Hellige,  som  er  nået  ind  til  kærnen 
og  ånden  i  det  gengivne  Evangelium,  har  intet  andet  valg 
end  at  indbefatte  både  troen  og  fornuften  i  sit  syn  på 
livet.  Vor  religion  lærer  os  en  dyb  respekt  for  det  troende 
hjerte  og  det  søgende  sind.  Menneskets  usikre  begrebs- 
forestilling  som  et  flygtigt,  tilfældigt  væsen,  der  hvirvler 
magtesløst  gennem  rummet,  kræver  enten  tro  eller  for- 
tvivlelse; og  hans  skabende  kærlighed  til  livet  opfyldes 
bedst  gennem  troen.  Desuden  er  det  at  fornægte  ens 
natur  som  et  menneskeligt  væsen  og  et  Guds  barn,  hvis 
man  ikke  til  fulde  bruger  det,  som  er  det  mest  bemærkel- 
sesværdige ved  ens  natur  —  sit  sind.  Livet  er  langt  nok 
til  at  sige  ja  til  og  tilpasse  alt  det,  vi  kan  føle  og  vide 
gennem  sindet  og  hjertet.  Vi  vil  slutte  vore  overvejelser 
ved  at  foreslå  nogle  metoder,  hvorved  dette  kan  gøres. 

1.  Man  skal  respektere  forskellene  mellem  troen  og 
fornuften  og  ikke  vente  at  de  skal  give  os  ensartede  syn 
på  livet.  For  at  bruge  en  analogi  fra  ægteskabet:  et  æg- 
tepar tager  højlig  fejl,  hvis  de  forventer  at  en  mand  og 
en  kvinde  skal  føle,  tænke  og  handle  ens.  De  er  begge 
menneskelige,  men  tydeligt  forskellige,  både  i  udseende 
og  rolle,  og  bør  supplere  hinanden  og  ikke  kræve  de 
samme  ting  af  hinanden.  Således  er  det  også  med  filo- 
sofi og  videnskab  på  den  ene  side  og  religion  på  den 
anden.  Dette  vil  ses  tydeligt  af  nogle  illustrationer. 

Geologi  er  studium  af  jorden  —  et  eksakt,  metodisk, 
eksperimentelt  og  omfattende  studium  af  forholdet  mel- 
lem årsag  og  virkning  angående  jordens  dannelse  og 
historie.  Tusinder  af  videnskabelige  bøger  og  artikler  har 
fortalt  denne  historie  i  mange  enkeltheder,  hvorledes  ska- 
belsen er  gået  for  sig. 

Religion  er  også  interesseret  i  jorden,  men  fra  et  helt 
andet  perspektiv.  Skriften  giver  os  nogle  få  enkeltheder 
om  skabelsen;  den  fortæller  os  for  eksempel  ikke  noget 
om  årsagerne  til  og  virkningerne  af  erosion.  Vægten  på 
skabelsen  i  1.  Mosebog  ligger  i  at  erklære,  at  „i  begyn- 
delsen skabte  Gud  himlen  og  jorden  . .  . ,"  at  Gud  sagde: 
„Lad  det  faste  land  komme  til  syne...,"  og  at  Han 
sagde:  „Lad  os  gøre  mennesket  i  vort  billede.  .  ."  (Se  1. 
Mosebog  1.)  I  Moses,  1.  kapitel,  findes  det  betagende 
syn  af  Faderens  og  Sønnens  vedvarende,  uendelige  ska- 
belser: „Utallige  verdener"  ...ikke  i  det  astronomiske, 
fysiske,  kemiske  eller  geologiske  sprog  —  men  derimod 
for  at  inspirere  til  tro  på  det  guddommelige  formål  med 
skabelsen:  „at  tilvejebringe  udødelighed  og  evigt  liv  for 
mennesket." 

Skriftens  henvisninger  til  naturen  er  altid  beregnet  på 
religiøse  formål  —  for  at  herliggøre  Skaberen  og  op- 
bygge tillid  og  ærefrygt  over  for  Ham  og  Hans  lov.  Læs 
den  8.  eller  den  23.  Salme,  kapitlerne  38  til  41  i  Jobs  Bog 
eller  afsnit  88  i  Lære  og  Pagter,  og  man  vil  føle  dette 
religiøse  eftertryk  og  formål.  Videnskaben  beskriver  na- 

turen  i  et  objektivt,  upersonligt  sprog;  religionen  bruger 
et  mere  poetisk  sprog  —  idealistisk,  higende,  værdifuldt 
—  for  at  inspirere  os  til  at  tro  på  Gud,  ære  Hans  navn 
og  finde  meningen  med  livet. 

Der  findes  naturligvis  noget  der  falder  sammen  inden 
for  videnskaben  og  religionen.  Visdomsordet  har  for 
eksempel  nogle  beskrivende  kendsgerninger  ved  sig, 
bl.  a.  „Tobak  er  ikke  for  legemet..."  Men  dette  blev 
givet  som  en  simpel,  direkte  udtalelse  fra  Herren  og  ikke 
affattet  i  et  videnskabeligt  sprog  eller  bevist  ved  kontrol- 
lerede videnskabelige  eksperimenter.  Hele  tonen  i  åben- 
baringen er  religiøs. 

Næsten  hele  skriften  er  kommet  til  os  gennem  mænd, 
som  levede  i  en  tidsalder  før  videnskaben,  de  talte 
troens  og  moralens  sprog  og  ikke  lærebogens  beskri- 
vende, præcise  sprog.  Skriften  fortæller  os  om  vort  for- 
hold til  Gud  og  Kristus  og  om  vore  moralske  pligter 
overfor  vore  medmennesker;  den  handler  om  tro,  moral  og 
broderskab.  Vi  viser  dem  megen  uretfærdighed,  hvis  vi 
prøver  at  udlede  geologi  og  zoologi  fra  1.  Mosebog, 
astronomi  fra  Salmerne,  fysik  fra  Lære  og  Pagter  eller 
fysiologi  fra  Jonas'  Bog. 

Religion  er  ikke  anti-videnskabelig,  anti-filosofisk  el- 
ler irrationel;  den  er  over-erfaringsmæssig  eller  over- 
rationel. Den  fører  os  ud  over  videnskabelig  viden,  søger 
at  give  hele  livet  mening  ved  at  definere  menneskets  for- 
mål og  plads  i  hele  tilværelsen.  Den  hjælper  mennesket 
til  at  føle  sig  hjemme  på  jorden  og  i  universet  —  hvorimod 
han  måske,  ud  fra  et  rent  videnskabeligt  synspunkt,  ville 
føle  sig,  som  en  biolog  har  sagt  „som  et  uendelig  lille 
intet,  stående  ved  bredden  af  evigheden." 

2.  Både  videnskaben  og  religionen  siger,  at  menne- 
sket skal  gå  frem  med  ydmyghed.  På  begge  områder 
overskrider  det  ukendte  langt  det  kendte,  for  menneskets 
perspektiv  er  jordbundent. 

Isaac  Newton,  en  af  den  moderne  videnskabs  store 
genier,  sagde:  „Jeg  ved  ikke,  hvad  verden  måske  mener 
om  mig,  men  for  mig  selv  synes  jeg  kun  at  have  været 
en  dreng,  der  leger  ved  havets  kyst,  og  morer  mig  med 
nu  og  da  at  finde  en  glattere  sten  eller  en  smukkere 
muslingeskal  end  sædvanligt,  medens  det  store  sand- 
hedens hav  ligger  uopdaget  foran  mig."  (Brewster:  Me- 
moirs of  Newton,  Vol.  2,  kap.  27.)  Enhver  videnskabs- 
mand, der  fortjener  dette  navn,  ved,  at  hans  konklusioner 
er  forsøg,  og  at  de  vil  blive  overgået  af  større  synspunk- 
ter, som  vil  ændre  betydningen  af  hans  nuværende  sær- 
lige synspunkt.  Han  dyrker  videnskab,  fordi  den  er  frugt- 
bringende, og  sætter  ham  i  stand  til  at  hamle  op  med 
livet  så  stærkt  som  han  kan. 

Religionen  opfordrer  til  den  samme  ydmyge  ånd. 
Herren  svarede  Job  med  disse  ord:  „Hvem  fordunkler 
mit  råd  med  ord,  som  er  uden  mening?"  (Job  38:2.)  Og 
Kong  Benjamin  forkyndte  det  tydeligt,  da  han  sagde: 
tro,  at  mennesket  ikke  fatter  alle  de  ting,  som  Her- 
ren kan  fatte."  (Mosiah  4:9)  Esajas  sagde:  „Thi  mine 
tanker  er  ej  eders,  og  eders  veje  ej  mine,  lyder  det  fra 
Herren;  nej,  som  himlen  er  højere  end  jorden,  er  mine 
veje  højere  end  eders  og  mine  tanker  højere  end  eders." 
(Es.  55:8-9.)  Intet  under,  at  Paulus  drog  den  slutning:  „Nu 


ser  vi  jo  i  et  spejl,  i  en  gåde,  men  da  skal  vi  se  ansigt 
til  ansigt;  nu  kender  jeg  stykkevis,  men  da  skal  jeg  kende 
fuldt  ud,  ligesom  jeg  jo  selv  er  kendt  fuldt  ud."  (1.  Kor. 
13:12.) 

Selv  om  Guds  befalinger  kommer  til  os  gennem  åben- 
baring fra  Faderen,  Sønnen  og  den  Helligånd,  må  det  gives 
til  os  „i  deres  (menneskenes)  svaghed  efter  deres  sprog, 
for  at  de  måtte  kunne  forstå  dem."  (L  &  P  1:24.)  Menne- 
sket ser  som  menneske,  ikke  som  Gud.  Derfor  sømmer 
det  sig  for  os  at  være  beskedne  såvel  som  dristige,  og 
at  bevare  et  åbent  og  lærevilligt  sind,  for  vi  kan  lære  af 
vor  Skaber  gennem  evigheden. 

3.  Giv  plads  for  forandring  og  udvikling  i  dit  syn  på 
både  videnskab  og  religion.  Vi  har  allerede  ovenfor  drøf- 
tet den  forsøgsvise  beskaffenhed  af  videnskabens  op- 
findelser og  hvor  lidt  der  endnu  kendes  af  det,  som  vil 
blive  kendt.  Det  samme  gælder  for  religionen.  Evangeliet 
omfatter  evige  principper,  men  deres  fulde  betydning 
kendes  kun  af  Guddommen.  Ingen  af  os  kan  fatte  hele 
beskaffenheden  af  Gud,  frihed,  kærlighed,  omvendelse 
eller  noget  andet  princip.  Derfor  det  store  behov  for  at 
have  et  åbent  sind  både  over  for  ting,  der  angår  tro  og 
fornuft.  Min  opfattelse  af  ærlighed  er  større  i  dag  end 
den  var,  da  jeg  var  bar.  Og  dette  gælder  heldigvis  også 
ethvert  andet  princip.  Jeg  prøver  stadig  på  at  forstå  kærlig- 
hed og  hvorledes  jeg  bedst  kan  give  udtryk  for  den  over 
for  mine  venner  og  „fjender",  og  hvorledes  jeg  kan  an- 
vende princippet  i  forretningslivet,  i  det  borgerlige  sam- 
fund og  i  internationale  forhold. 

Det  var  Goethe,  som  sagde  i  sin  udødelige  Faust: 
„Hvad  der  er  lånt  af  din  faders  arv,  gør  dig  fortjent  til 
den  på  ny  for  virkelig  at  eje  den."  Enhver  generation  af 
Sidste  Dages  Hellige,  såvel  som  enhver  anden,  må  selv 
lære  Evangeliet,  på  sin  tid,  under  sine  omstændigheder. 

4.  Vær  loyal  både  mod  troen  og  fornuften,  både  mod 
de  hebraiske  og  de  græske  traditioner.  Jesu  Kristi  Evan- 
gelium —  profeternes  og  Frelserens  tro  og  moral  —  har 
hævdet  sig  i  vort  liv.  Den  23.  Salme  giver  os  håb  og 
trøst  mod  den  menneskelige  tilværelses  tragedier.  Tro, 
omvendelse,  fællesskab  i  Kristus  gennem  dåb,  og  Salig- 
prisningerne giver  os  et  livsmønster  til  at  leve  efter,  som 
har  vist  sig  at  være  sandt,  godt  og  smukt.  Evangeliet  er 
fornuftigt,  såvel  som  at  det  kalder  os  til  at  tage  „troens 
spring". 

Videnskaben  har  også  hævdet  sig  i  vort  liv.  Den  har 
sat  os  i  stand  til  at  regne  med  naturens  love  og  kræfter, 
og  har  derved  fjernet  megen  frygt,  overtro  og  sygdom, 
og  har  frelst  og  forlænget  livet.  Den  har  givet  os  en  me- 
tode og  ånd  til  at  lære,  og  har  derved  åbnet  uhyre  store 
livsperspektiver  på  en  fascinerende  måde. 

Da  troen  og  lærdommen  begge  har  vist  sig  at  være 
så  frugtbringende,  hvorfor  skulle  vi  ,så  frasige  os  den 
ene  frem  for  den  anden?  Hvorfor  ikke  afskaffe  dommen 
ved  konfliktområder?  Hvorfor  ikke  bruge  både  troen  og 
fornuften  i  religionen  og  i  vort  akademiske  arbejde,  når 
vi  søger  at  kende  sandheden? 

Det  gode  liv  er  et  liv,  der  er  inspireret  af  kærlighed, 
understøttet  af  tro,  og  ledet  af  viden.  Må  vi  have  klog- 
skab til  at  stræbe  efter  det  ved  læsning  og  ved  tro.     Q 

Beretningen  om  Evangeliets  gengivelse  og  Jesu  Kristi 
Kirkes  genoprettelse,  missionærernes  vidnesbyrd  og  op- 
rigtighed, Mormons  Bogs  budskab  og  den  fornyende 
sandhed  af  Guds  åbenbarede  ord  fangede  et  stadig  større 
antal  menneskers  interesse.  Og  selv  om  den  blotte  om- 
tale af  denne  nye  Kirke  fik  mangen  en  skeptiker  til  at 
hæve  øjenbrynene,  var  der  stadig  nogle  ærlige,  søgende 
sjæle,  der  lod  sig  fange  i  Evangeliets  net.  En  fra  en  stad, 
to  fra  en  familie  kom  og  bad  om  at  blive  døbt.  Over  hele 
U.S.A.,  i  Canada,  senere  i  England  og  ud  over  verden 
fortsatte  missionærarbejdet. 

Mange  af  dem,  der  indgik  i  Guds  Kirke  havde  sam- 
tidig et  stærkt  ønske  om  at  slutte  sig  til  andre  af  Kirkens 
medlemmer;  derfor  forlod  de  deres  hjem  og  søgte  til 
Profeten  og  hans  folk. 


Momioiiisiuciis 
Historie 


AF  DOYLE   L.   GREEN,   ansvarshavende  redaktør 


Kirkens  missionærer  begyndte  at  forkynde  Evangeliets  budskab,  først  i  U.S.A., 
dernæst  i  Canada,  i  Europa,  på  Sydhavsøerne  og  over  hele  verden. 

Efterhånden  som  den  lille  Kirke  voksede,  øgedes 
også  modstanden  mod  den  og  aktivitetscentret  skiftede 
fra  New  York  til  Ohio,  derfra  tværs  over  Mississippiflo- 
den til  de  fjerne  vestlige  grænser  af  De  Forenede  Stater, 
Jackson  County,  Missouri.  Her  ved  grænsen  mente  le- 
derne af  den  nye  bevægelse,  at  der  måtte  være  et  ideelt 
samlingssted  for  Kirkens  medlemmer.  Her  ville  de  købe 
jord,  oprette  deres  hjem  og  bygge  en  by. 

Men  sådan  skulle  det  ikke  være.  De  nye  og  de  gamle 
kolonister  havde  ikke  meget  til  fælles.  Missouris  er- 
hvervsliv byggede  ligesom  Sydstaternes  på  slaveriet.  Un- 
dertrykkelse af  den  menneskelige  skabning,  hvem  han 
så  end  var,  var  direkte  i  modstrid  med  en  af  Mormonis- 
mens grundsætninger  om  frihed  for  alle  mennesker. 
„Menneskene  er  til  for  at  nyde  glæde",  forkyndte  deres 
Profet. 

Med  så  mange  menneskers  komme  til  staten  og  især 
til  et  bestemt  amt  forudså  de  gamle  kolonister  en  for- 
styrrelse i  den  politiske  magtbalance.  Desuden  var  disse 
nyankomnes  trosopfattelse  og  læresætninger  så  mærke- 

lig  og  fremmed  for  dem,  så  det  vakte  angst  og  uro.  Mor- 
monerne havde  den  dristighed  at  erklære,  at  Gud,  et 
kærligt  Væsen  med  legeme,  legemsdele  og  lidenskaber, 
hvis  store  plan  er  at  bringe  udødelighed  og  evigt  liv  til 
menneskene,  virkelig  igen  havde  talt  til  mennesket,  gen- 
givet Evangeliet  i  dets  fylde  og  havde  genoprettet  sin 
Kirke  efter  det  mønster,  Jesus  opstillede,  da  Han  var  på 
jorden.  De  troede,  at  Guddommen  bestod  af  tre  adskilte 
og  forskellige  personer.  Menneskene,  alle  mennesker,  var 
ifølge  deres  lærdomme  virkeligt  og  bogstaveligt  Guds 
sønner  og  døtre,  skabt  i  Hans  lignelse. 

Sådanne  nye  og  høje  begreber  om  Gud  og  mennesket 
var  komplet  uortodokse  og  oversteg  hvad  mange  af  de 
mennesker,  som  betragtede  denne  lære  som  noget  i  ret- 
ning af  kætteri,  kunne  fatte. 

Misforståelse,  mistillid  og  fordom  gik  over  til  volds- 
handlinger. Henvendelser  til  guvernøren  og  domstolene 
var  forgæves.  Forsøg  på  at  bo  fredeligt  i  andre  egne 
mislykkedes.  Til  sidst  forlod  mormonerne  Missouri  efter 
en  „udryddelsesordre"  fra  guvernøren. 

I  Illinois  fandt  den  plagede  Kirke  for  en  kort  periode 
et  tilflugtssted.  Ved  mundingen  af  Des  Moines-løbene, 
der  hvor  Mississippifloden  krummer  sig  mod  vest,  købte 
Joseph  Smith  i  1839  adskillige  hektar  jord,  bogstavelig 
talt  et  vildnis,  til  sit  folk.  Det  hed  dengang  „Commerce". 
Navnet  blev  ændret  til  „Nauvoo",  som  betyder  „den 
skønne",  og  folket  begyndte  igen  at  slå  sig  ned,  bygge 
hjem,  kirkebygninger  og  skoler. 

I  begyndelsen  af  1843  var  befolkningstallet  i  „De  hel- 
liges By"  mellem  12.000  og  16.000.  Der  var  blevet  opret- 
tet en  regering  og  der  var  tilstået  dem  et  frihedsbrev.  Be- 
folkningsvæksten vedblev,  indtil  Nauvoo  blev  den  største 
by  i  Illinois.  Besøgende  roste  landets  skønhed  og  dets 
indbyggeres  flid  og  ædruelighed.  Arbejdet  med  at  bygge 
et  smukt  tempel,  hvori  de  hellige  ordinanser,  som  f.eks. 
vielser,  kunne  blive  foretaget,  skred  frem.  Ifølge  den  gen- 
givne Kirkes  forskrifter  skulle  ægteskabet  vare  gennem 
alle  evigheder.  „Indtil  døden  jer  skiller"  skulle  ikke  have 
sin  plads  i  Sidste  Dages  Helliges  vielsesceremonier. 

I  deres  tempel  ville  de  også  udføre  stedfortrædende 
arbejde  for  deres  afdøde  forfædre,  som  måske  ikke  hav- 
de haft  mulighed  for  at  høre  sandheden,  medens  de  var 
på  jorden;  herved  demonstrerede  de  deres  tro  på,  at 
Gud  ikke  er  partisk,  men  at  alle  mennesker  til  alle  tider 
vil  få  mulighed  for  at  få  en  ophøjelse  i  livet  på  den  anden 
side. 

Men  de  samme  problemer,  som  havde  plaget  Kirken 
andre  steder,  begyndte  nu  også  i  Nauvoo.  Modstridende 
meninger  i  politik  sammen  med  voksende  beviser  på 
intolerance  og  forfølgelse  overbeviste  hurtigt  Profeten 
om,  at  tidligere  tragedier  ville  blive  gentaget. 

Den  20.  februar  skrev  han  i  sin  dagbog:  „Jeg  befalede 
De  tolv  Apostle  at  sende  en  delegation  ud  for  at  under- 
søge bosættelsesforholdene  i  Californien  og  Oregon,  og 
finde  et  virkelig  godt  sted,  hvortil  vi  kan  flytte,  når  temp- 

Den  skønne  by  Nauvoo  brændes,  og  indbyggerne  forsøger  at 
redde  hvad  de  kan,  inden  de  flygter  ud  i  den  vestlige  ødemark. 
Edward  Grigware. 

let  er  færdigt,  og  hvor  vi  kan  bygge  en  by  på  en  dag, 
have  vor  egen  regering  og  gå  op  i  bjergene,  hvor  djæ- 
velen ikke  kan  grave  os  frem,  hvor  vi  kan  leve  i  et  sundt 
klima  og  blive  lige  så  gamle,  som  vi  har  lyst  til."  Mod  øst 
kunne  han  ikke  se  andet  end  uheldsvangre  skyer  og 
mørke,  men  han  sagde  mange  gange,  at  der  var  „lys 
ovre  mod  vest". 

Fjendskab  og  modstand  mod  Kirken  udviklede  sig 
imidlertid  så  hurtigt,  at  de  nævnte  „spejdere"  aldrig  kom 
af  sted.  Da  uvejret  med  stigende  voldsomhed  drog  over 
Nauvoo,  drog  Joseph  Smith  og  hans  broder  Hyrum  over 
Mississippifloden  ind  i  Iowa-territoriets  sikkerhed.  Men 
det  eksil  varede  ikke  længe,  fordi  der  var  mange,  som 
opfordrede  Joseph  til  at  vende  tilbage,  melde  sig,  lade 
sig  arrestere  og  forhøre  angående  de  anklager  for  illoya- 
litet, der  var  blevet  rejst  imod  ham. 

Joseph  var  ikke  bange  for  en  retssag.  I  forvejen  havde 
han  været  arresteret  cirka  fyrretyve  gange  for  falske  an- 


Det  var  midt  om  vinteren  i  året  1846,  at  de  første  fordrevne  mor- 
moner forlod  deres  hjem  i  Nauvoo,  sejlede  over  Mississippi- 
floden og  begynte  deres  lange  rejse  (2.500  km)  til  de  øde  dale 
i  Rocky  Mountains.  Lynn  Fausett 

klager,  men  han  var  aldrig  blevet  dømt  på  ét  eneste 
punkt.  På  en  eller  anden  måde  vidste  han,  at  han  nu  — 
til  trods  for  embedsmændenes  løfte  om  beskyttelse  — 
ikke  ville  kunne  flygte  fra  den  rasende  hob,  hvis  opfat- 
telse det  var,  at  Joseph  Smith's  død  ville  betyde  Mormon- 
kirkens endeligt. 

„Hvis  mit  liv  ikke  har  nogen  værdi  for  mine  venner, 
så  har  det  heller  ingen  værdi  for  mig  selv,"  sagde  han 
til  sine  ledsagere.  Tilbagevejen  over  floden  førte  dem  til 
Carthage,  hvor  guvernøren  —  og  en  blodtørstig  hob  — 
ventede.  Da  de  nærmede  sig  byen  sagde  Joseph:  „Jeg 
går  som  et  lam  til  slagtebænken,  men  jeg  er  rolig  som  en 
sommermorgen,  min  samvittighed  er  uplettet  for  Gud  og 


alle  mennesker.  Jeg  skal  dø  uskyldig,  og  det  skal  siges 
om  mig:  Han  blev  myrdet  med  koldt  blod."  Dette  var  den 
24.  juni  1844.  Tre  dage  senere  brød  pøbelen  ind  i  Car- 
thage-fængslet,  hvor  Joseph  og  hans  venner  var  blevet 
anbragt  for  en  sikkerheds  skyld,  og  myrdede  brutalt  ham 
og  hans  broder.  Joseph  Smith,  Profeten,  havde  beseglet 
sit  vidnesbyrd  med  sit  blod. 

De,  som  troede,  at  Joseph's  død  ville  bringe  den 
oprettede  Kirke  til  afslutning,  blev  sørgeligt  skuffet.  Selv 
om  der  var  mange  sorgbetyngede  hjerter  i  Nauvoo,  blev 
der  ikke  panik  efter  Profetens  martyrdød.  „Vær  stille  og 
kend,  at  Herren  er  Gud,"  var  det  ord,  som  vejledte  folket. 
De  Tolv  Apostles  Råd  overtog  ledelsen  med  Brigham 
Young  som  præsident.  Kirkens  organisation  og  funktion 
fortsatte  stort  set  uden  afbrydelse.  Herren  havde  for- 
beredt alting  godt  før  Profetens  død. 

Joseph's  død  gjorde  heller  ikke  ende  på  forfølgelsen. 
Fordomme  forhærdede  stadig  folkets  hjerter.  Nauvoo's 
frihedsbrev  blev  annulleret.  Illinois  krævede,  at  mormo- 
nerne  forlod    staten. 

Hvad  skulle  de  gøre?  Hvor  skulle  de  gå  hen?  Svigte 
deres  religion  kunne  de  ikke!  Den  betød  mere  for  dem 
end  deres  hjem  eller  selve  livet.  Fornægte  deres  vidnes- 
byrd? Umuligt!  Hvorledes  skulle  de  kunne  fornægte  det, 
som  de  vidste  var  sandt? 

Der  var  kun  ét  svar.  De  ville  følge  deres  døde  profets 
plan.  De  ville  drage  vestpå  til  Rocky  Mountains,  klippe- 
bjergene! Der  kunne  de  bygge  sig  hjem,  der  ikke  ville 
blive  brændt  af,  templer,  som  de  ikke  ville  blive  nødt  til 
at  forlade.   Der  kunne  de  dyrke  Gud,  som  de  ønskede' 

Højvelbårne  Thomas  Drew,  Arkansas  guvernør,  skrev 
i  et  brev  til  Kirkens  ledere: 

„Jeg  ...  er  hjertensenig  med  Dem  i  den  foreslåede 
emigrationsplan  .  . .  hvorved  De  sætter  Deres  samfund 
uden  for  stridighedernes  rækkevidde,  indtil  De  i  hvert 
fald  har  haft  tid  og  mulighed  for  at  gennemprøve  Deres 
systems  gennemførlighed  og  til  at  udvikle  dets  forven- 
tede store  fordele  til  forbedring  af  de  menneskelige  for- 
hold og  til  forøgelse  af  den  borgerlige  og  den  religiøse 
friheds  velsignelser...  Dersom  De  Sidste  Dages  Hellige 
emigrerer  til  Oregon,  vil  de  medføre  filantropens  menne- 
skekærlighed og  den  velsignelse,  som  enhver  menneske- 
hedens ven  er.  Skulle  de  tage  fejl,  vil  disse  fejltagelser 
blive  opvejet  af  de  mange  grader  af  godgørenhed,  og  har 
de  ret,  vil  emigrationen  give  dem  mulighed  for  på  det  rette 
tidspunkt  at  tilkendegive  det  for  hele  den  civiliserede 
verden." 

De  bad  om  at  få  seks  måneder  til  at  få  deres  ejen- 
dele anbragt,  få  bygget  vogne  og  købt  heste  og  okser 
til  at  trække  vognene,  til  at  samle  et  forråd  af  fødevarer, 
tilstrækkeligt  til  at  de  kunne  klare  sig  på  den  over  2000 
km  lange  rejse  over  sletter  og  prærier. 

Omtrent  2.500  km  til  „Bjergenes  Dale"!  Et  halvt  kon- 
tinent skulle  de  lægge  mellem  sig  og  deres  forfølgere! 
Deres  vej  ville  føre  dem  700-800  km  gennem  det  spar- 
somt befolkede  Iowa-territorium,  derefter  over  Missouri- 
floden ind  i  Omahas,  Sioux'  og  Ute-indianernes  egne, 
1.500  ubetrådte  km  i  civilisationens  ydergrænser. 

Seks  måneder  syntes  ikke  at  være  for  meget  at  bede 

om,  men  pøbelen  var  utålmodig  og  antallet  af  voldshand- 
linger øgedes.  Desuden  gik  der  rygter  om,  at  forbunds- 
regeringen måske  ville  gribe  ind  og  blokere  deres  planer. 
Det  kunne  komme  til  at  betyde  udryddelse,  hvis  de  ikke 
forlod  stedet,  og  det  måtte  de  ikke  udsætte  sig  for.  Kir- 
ken skulle  beskyttes  mod  den  skæbne,  deres  Profet 
havde  lidt.  Forretninger  og  smedjer  arbejdede  om  kap 
med  uret. 

Det  var  midvinter,  den  4.  februar  1846,  koldt  og  blæ- 
sende, da  de  første  emigranter  sagde  farvel  til  deres 
hjem  og  drog  over  floden  for  at  trodse  elementerne  og 
ødemarken. 

Snart  var  man  i  gang  med  at  færge  over  floden  både 
nat  og  dag.  Den  15.  februar  var  den  milebrede  Missis- 
sippiflod frosset  så  stærkt,  at  et  stort  hold  kunne  gå  over 
isen.  Sidst  i  april  havde  de  fleste  mormoner  forladt  byen. 

Forestil  jer  de  problemer,  der  fulgte  med  at  flytte  en 
hel  by  ud  i  ødemarken.  De  fleste  af  disse  mennesker 
var  slet  ikke  vant  til  grænseområdernes  kulde.  Deres  for- 
følgere regnede  med,  at  de  ville  omkomme  på  sletterne. 

Eftersom  mange  af  dem  måtte  forlade  byen  i  hast,  var 
de  dårligt  forberedte  til  sådan  en  rejse.  Den  første  nat, 
da  gruppen  slog  lejr  i  Sugar  Creek,  knap  15  km  fra 
deres  komfortable  hjem,  blev  ni  baby'er  født  i  vogne  eller 
i  simple  skure,  der  var  slået  op  for  at  beskytte  lidt  mod 
kulden  og  uvejret. 

Men  lejren  blev  snart  organiseret;  blikket  blev  vendt 
mod  vest,  og  hver  dag  kom  man  et  stykke  frem  gennem 
den  dybe  vintersne,  regnen  og  forårets  mudder.  De  fros- 
ne øren,  de  frostbidte  fødder  og  rejsens  utallige  prøvel- 
ser var  ubetydelige  i  sammenligning  med  den  forfølgelse, 
de  var  undsluppet.  Om  aftenen,  efter  en  brydsom  dag, 
skrabede  de  hellige  sneen  til  side  og  dansede  square- 
dance, til  den  uvenlige  prærie  genlød  af  klangen  fra  de- 
res messinginstrumenter,  klappende  hænder  og  stam- 
pende fødder. 

„Så,  så  andre  kan  høste!"  blev  løsenet.  Efterhånden 
som  foråret  gik  over  til  rigtig  sommer,  blev  hundreder  af 
hektarer  jord  langs  ruten  pløjet  og  tilsået  af  de  første 
hold  af  den  endeløse  kolonne  emigranter.  De  efterføl- 
gende hold  tog  sig  af  det  videre  fornødne,  og  når  af- 
grøderne var  modne,  kom  andre  hold  til  og  høstede. 

I  mellemtiden  var  De  Forenede  Stater  blevet  indviklet 
i  en  krig  med  Mexico.  Den  26.  juni  red  tre  regimenter  ind 
i  Mount  Pisgah-lejren  medførende  „Et  cirkulære  til  Mor- 
monerne", hvori  disse  blev  opfordret  til  at  lade  500  fri- 
villige melde  sig  til  hæren  og  marchere  til  Californien. 

Kirkens  ledere  havde  søgt  hjælp  hos  regeringen,  og 
selv  om  denne  opfordring  var  så  langt  fra  at  være  den 
hjælp,  de  selv  ville  have  valgt  at  få,  så  Brigham  Young 
alligevel  deri  begyndelsen  til  fred  og  en  anledning  til  at 
vise  De  Forenede  Staters  indbyggere,  at  mormonerne  var 
loyale  over  for  Amerika.  Så  selv  om  han  vidste,  at  når 
disse  500  mand  skulle  afsted,  ville  det  lægge  endnu  stør- 
re byrder  på  et  allerede  sørgeligt  undertrykket  folk,  idet 
mange  mange  familier  nu  selv  måtte  trodse  sletterne  uden 
fædres  eller  voksne  sønners  hjælp,  opmuntrede  Brigham 
Young  mændene  til  at  melde  sig,  og  det  lykkedes  at  stille 
et   kompani    på   500   mand. 


Beretningen  om  Mormon-bataljonens  march  gennem 
Kansas  og  de  alt  andet  end  udforskede  områder,  som 
nu  er  New  Mexico,  Arizona  og  Californien,  et  træk,  der 
rapporteres  som  værende  den  længste  infanterimarch  i 
historien,  er  betagende.  Mændene  sluttede  sig  senere 
igen  til  deres  familier  i  bjergenes  dale. 

Da  man  nåede  til  efteråret  1846,  var  cirka  15.000  per- 
soner sammen  med  3.000  vogne,  30.000  stykker  kvæg, 
store  fåreflokke,  mange  heste  og  okser  blevet  flyttet  til 
Missourifloden.  Her  bestemte  de  sig  for  at  tilbringe  de 
kolde  måneder,  og  de  gik  igang  med  at  gøre  deres 
„Winter  Quarters"  så  behageligt  som  muligt.  I  begyn- 
delsen af  januar  var  der  blevet  rejst  omkring  1.000  huse, 
hvoraf  mange  ikke  var  ret  meget  andet  end  læskure. 

Det  blev  en  hård  vinter.  Dårlig  forplejning,  utilstræk- 
kelig påklædning,  elendige  boligforhold  samtidig  med  at 
en  alvorlig  sygdom  brød  ud  iblandt  dem,  truede  altsam- 
men med  at  slå  dem  ud.  Et  vidnesbyrd  om  dette  er  en 


Dette   maleri  viser  prærievogne,   som   krydser  floden   Platte   i 
Wyoming. 

velbevaret  gravplads  på  bjergene,  der  hæver  sig  over 
Florence,  Nebraska,  hvor  seks  hundrede  mormoner  blev 
stedt  til  hvile. 

Endelig  blev  det  forår  igen,  og  „Israels  Lejr"  drog 
atter  mod  vest  med  en  fortrop,  hvori  Brigham  Young  og 
De  Tolv  Apostle  befandt  sig,  til  at  afmærke  ruten. 

Sidst  i  juli  nåede  disse  pionerer  Den  store  Saltsødal, 
som  Brigham  Young  erklærede  var  det  udvalgte  sted, 
hvor  de  skulle  bosætte  sig.  Jim  Bridger's  (berømt  ameri- 
kansk forsker)  tvivl  om,  at  der  kunne  dyrkes  majs  i  den 
store  dal,  skræmte  ikke  denne  frygtløse  leder.  At  nogle 
af  pionererne  plagede  om  at  få  lov  at  drage  videre  til 
Californien,  havde  ingen  indvirkning  på  ham. 

På  Ensign  Peak  med  udsigt  over  hele  Salt  Lake  City, 
og  hvorfra  en  lille  gruppe  mænd  stirrede  ud  over  dalen, 
erklærede  Brigham  Young: 

„Og  nu,  brødre,  organiser  nogle  hold  til  at  gå  på 
opdagelse,  så  I  kan  sikre  jer  mod  Indianerne;  drag  ud, 
undersøg  alt,  hvad  I  vil,  og  hvor  I  vil,  og  I  vil  hver  eneste 
gang  komme  tilbage  hertil  og  sige,  at  dette  er  det  rette 
sted." 

Senere  sagde  han,  at  „i  templet  i  Nauvoo  vidste  han, 
at  vi  kunne  dyrke  korn  her,"  og  at  han  i  et  syn  havde 
set  dalen  mere  end  et  år  før  han  kom  ind  i  den. 

„I  Josephs  dage,"  skrev  han,  „sad  vi  mange  timer 
ad  gangen  og  talte  sammen  om  selve  dette  stykke  land  .  . . 
Jeg  ønsker,  at  mennesker  skal  forstå,  at  jeg  ikke  havde 
noget  som  helst  at  gøre  med,  at  vi  flyttede  hertil.  Det 
skete  ved  den  Almægtiges  forsyn,  det  var  ved  Guds 
kraft .  .  .  jeg  kunne  aldrig  have  udtænkt  en  sådan  plan." 

Det  varede  ikke  mange  timer,  efter  at  pionerfortrop- 
pen var  nået  til  dalen,  før  de  havde  valgt  et  stykke  jord 
og  var  igang  med  at  forberede  det  til  såning.  Da  jorden 
viste  sig  at  være  så  hård  og  tør,  så  den  ikke  var  til  at 
arbejde  med,  dæmmede  de  op  for  et  af  vandløbene,  der 
kom  fra  bjergene,  således  at  de  kunne  overrisle  den  ind- 
tørrede jord  —  begyndelsen  til  moderne,  kunstig  van- 
ding i  Nord-Amerika. 

De  havde  faktisk  heller  ingen  tid  at  spilde.  Det  var 
allerede  ved  at  blive  farligt  sent  på  året,  og  Jim  Bridger 
havde  advaret  dem  om  frostens  tidlige  indtræden  i  bjer- 
gene. Tilplantningen  blev  fremskyndet,  og  i  løbet  af  nogle 
få  dage  var  mange  hektar  jord  lagt  an  til  dyrkning. 

Da  vinteren  kom,  var  befolkningsantallet  i  dalen  steget 
til  cirka  2.100  sjæle.  I  mellemtiden  var  der  blevet  oprettet 
skoler,  byen  var  blevet  anlagt,  marker  og  haver  var  ind- 
hegnet med  pæle,  hentet  fra  bjergene;  der  var  blevet 
valgt  en  grund,  hvor  templet  skulle  ligge,  der  var  bygget 
et  fort  af  svære  stammer  og  soltørrede  mursten  på  cirka 
4  hektars  flademål,  og  der  var  bygget  mange  bjælke- 
huse og  murstenshuse.  Brigham  Young  og  to  hold  mænd 
drog  tilbage  ad  ruten  til  Winter  Quarters  for  at  kunne 
føre  flere  mennesker  til  dalen  det  følgende  år.  Der  var 
ikke  plads  til  den  dovne  blandt  mormonerne. 

Rødder  af  Segoliljen,  som  er  blevet  staten  Utahs 
blomst,  gav  dem  sammen  med  tidsler  og  andre  ukrudts- 
planter den  mest  nødtørftige  føde.  Hvede,  majs  og  kar- 
tofler skulle  gemmes  til  såning  og  lægning. 

Om  foråret  blev  2000-3000  hektar  jord  forberedt  og 
tilsået.  Juni  gav  løfte  om  en  god  høst,  men  netop  som 
kornet  begyndte  at  modnes,  invaderede  horder  af  øde- 
læggende græshopper,  halvt  kravlende,  halvt  springende 
ødelæggelsesdæmoner  de  frodige  marker.  Rasende  feje- 
de nybyggerne,  hvis  selveste  eksistens  afhang  af  disse 
få  hektars  afgrøde,  græshopperne  væk  med  alt,  hvad  de 
kunne  få  fat  i:  kæppe,  skovle,  koste,  ved  at  grave  grøfter, 
tænde  ild  og  overøse  med  vand.  Men  de  blev  ved  med 
at  komme  „flydende  som  en  flod  af  snavset  vand  fra 
bjergene".  Pionererne  var  hjælpeløse  i  deres  forsøg  på 
at  standse  dem. 

Men  disse  trofaste  mennesker,  som  havde  krydset  et 
kontinent  for  at  finde  et  sted,  hvor  der  var  religionsfrihed, 


blev  ikke  svigtet  i  nødens  stund.  Store  flokke  af  skrigen- 
de, kredsende  havmåger  kom  dem  til  undsætning  og  gik 
løs  på  den  sorte  døds  horder  med  glubende  appetit. 
Dette  fortsatte  dag  efter  dag,  til  der  næppe  var  en  græs- 
hoppe at  finde  i  hele  dalen. 

Idag  er  havmågen  staten  Utahs  fugl.  På  Tempelplad- 
sen i  Salt  Lake  City  findes  et  stateligt  monument,  med  to 
måger  på  toppen,  rejst  „til  ære  for  Guds  barmhjertighed 
mod  mormonpionererne". 

Brigham  Young  førte  endnu  2.500  mennesker  ind  i 
dalen  det  efterår  og  koloniseringen  fortsatte.  I  1850  blev 
områdets  befolkning  bedømt  til  15.000;  i  1856  var  der 
over  76.000.  Næsten  85.000  emigranter  foretog  den  tur  i 
årene  mellem  1847  og  1869,  da  jernbanen  blev  oprettet. 
Mange  af  dem  gik  hele  vejen  og  trak  eller  skubbede 
deres  håndkærrer.  Mange  efterlod  børn,  hustruer  eller 
ægtemænd  i  grave,  der  ikke  var  ret  dybe,  langs  ruten. 
Alene  to  håndkærrehold,  som  forlod  Nauvoo  sidst  på  året 
og  som  overrasket  af  tidlig  sne  og  frostvejr,  mistede  222 
personer,  mere  end  én  for  hver  fem. 

Fra  den  første  koloni  ved  Saltsøen  spredte  koloni- 
sterne sig  i  alle  retninger  som  egene  i  et  hjul,  under  Brig- 
ham Youngs  inspirerede  ledelse.  Mange  betragter  ham 
som  en  af  de  største  kolonisatorer  i  Amerikas  historie. 
Disse  nybyggere  bidrog  stærkt  til  grundlæggelse  og  ud- 
vikling af  ikke  blot  Utah,  men  også  af  Arizona,  Nevada, 
Californien,  Idaho,  Wyoming,  Montana  og  Colorado.  Selv 
Mexico  og  Canada,  hvor  der  blev  grundlagt  kolonier,  er 
blevet  påvirket  af  mormonerne. 

At  opbygge  noget  i  Vesten  var  ikke  nemt.  Der  var 
Indianerne  at  holde  på  afstand,  ørkener  at  tæmme,  flo- 
der som  skulle  udnyttes,  kunstig  vanding  og  tørt  landbrug 
at  udvikle;  der  var  hjem,  skoler,  kirker,  templer,  veje, 
broer  og  møller  at  bygge;  der  var  folk  at  omvende  og 
stadig  megen  fordom  at  overvinde. 

Men  vanskeligheder  gør  menneskene  stærke,  og  de 
Sidste  Dages  Hellige  har  sandt  nok,  ifølge  guvernør 
Drew's  forudsigelse,  haft  „tid  og  anledning  til  at  sætte 
deres  religionssystem  på  prøve". 

Kirkens  medlemsantal  overstiger  nu  2.500,000,  hvoraf 
de  fleste  befinder  sig  i  de  vestlige  stater,  men  med  en 
betydelig  repræsentation  i  hver  eneste  stat  i  De  For- 
enede Stater  og  i  Canada,  Mexico,  Mellem-  og  Syd- 
Amerika,  Europa,  Japan,  Australien,  New  Zealand,  Stille- 
havets øer,  Syd-Afrika,  Det  nære  Østen  og  Det  fjerne 
Østen. 

De  Sidste  Dages  Helliges  kirker  er  fyldte  om  sønda- 
gen. Ugen  igennem  sættes  de  igang  med  arbejde,  stu- 
dium og  underholdende  aktiviteter:  Primary  for  børnene, 
GUF  for  de  unge,  særlige  aktiviteter  for  kvinder,  for 
mænd  og  for  hele  familien:  sport,  spejderliv,  danse- 
aktiviteter, banketter,  musik,  skuespil  og  talekonkurrencer. 

I  religion,  i  forretningslivet,  i  videnskabens  tjeneste, 
i  uddannelsen,  i  den  offentlige  tjeneste  har  medlemmer 
af  Jesu  Kristi  Kirke  af  Sidste  Dages  Hellige  udmærket  sig 
og  derved  bevist  Frelserens  ord:  „Af  deres  frugter  skal 
I  kende  dem." 

Det  lys,  som  Profeten  Joseph  Smith  så  i  Vesten, 
skinner  klart.  O 

Første  missionærankomster 

De  syv  første  Sidste  Dages  Hellige  missionærer  til 
De  britiske  Øer  ankom  til  Preston,  England,  under  en 
spændende  valgdag  den  22.  juli  1837  og  frydede  sig 
over  et  politisk  banner,  der  udfoldede  sig  over  deres  ho- 
veder: „Sandheden  Vil  Sejre."  Dette  var  to  dage  efter 
deres  landgang  i  Liverpool  og  46  dage  efter  at  Profeten 
Joseph  Smith  i  Kirtland,  Ohio,  havde  henvendt  sig  til 
ældste  Heber  C.  Kimball  af  De  Tolvs  Råd  og  sagt:  „Bro- 
der Kimball,  Herrens  Ånd  har  tilhvisket  mig:  ,Lad  min  tjener 
Heber  tage  til  England  og  prædike  mit  evangelium  og 
åbne  vejen  til  frelse  for  den  nation.' " 


Det  gengivne  Evangelium 


på  Oe  britiske  Øer 


De  første  døbte  i  England 

Allerede  ti  dage  efter  at  missionærerne  var  ankommet 
til  England,  blev  ni  nyomvendte  døbt  i  Ribble-floden  ved 
Preston.  Den  offentlige  interesse  var  blevet  så  stor,  at  en 
„skare  på  mellem  syv  og  ni  tusind  personer"  havde  for- 
samlet sig  langs  bredderne  for  at  overvære  disse  første 
europæiske  dåbshandlinger  i  en  kirke,  der  havde  udtalt 
sig  om  englebésøg  og  nyopdagelse  af  hellige  beretninger 
skrevet  af  tidlige  amerikanske  profeter. 


-     — "*" 

Det  gengivne  Evangelium  i  Skotland 

I  1840  tog  ældste  Orson  Pratt  til  Skotland  for  at  sam- 
ordne de  anstrengelser,  der  blev- foretaget  af  ældsterne 
dér,  og  rejste  dernæst  til  Edinburgh,  hvor  han  besteg 
Arthur's  Seat,  en  majestætisk,  forreven  klippe,  der  hæ- 
vede sig  over  Holyrood's  og  Edinburgh's  slotte.  Der  an- 
råbte han  Herren  for  200  nye  medlemmer.  På  mindre  end 
fire  måneder  havde  dette  antal  og  flere  til  tilsluttet  sig 
Kirken  i  egnene  omkring  Edinburgh,  Glasgow  og  An- 
crum.  Siden  den  tid  kaldte  de  Hellige  klippen  for  „Pratt's 
Klippe". 


Brigham  Young  besøger  London 

Brigham  Young,  seniormedlem  af  De  Tolvs  Råd,  be- 
søgte London  i  efteråret  1840,  hvor  han  gennemgik  det 
storslåede  arbejde  udført  af  ældste  Heber  C.  Kimball  og 
ældste  Wilford  Woodruff,  ligeledes  af  De  Tolvs  Råd. 
Fire  korte  år  derefter  blev  ældste  Young  leder  af  Kirken 
og  direkte  ansvarlig  for  at  føre  alle  de  Hellige,  deriblandt 
mange  britiske  medlemmer,  vestpå  til  et  nyt  Zion.  Niog- 
fyrre år  senere  blev  ældste  Woodruff  opretholdt  som 
Kirkens  Præsident. 

Charles  Dickens  besøger  et  „Mormon"-emigrantskib 

På  „en  varm  junimorgen"  (den  4.  juni  1863)  gik  den 
berømte  viktorianske  romanforfatter  Charles  Dickens  om- 
bord på  båden  Amazon,  som  lå  fortøjet  i  London,  og  han 
beretter  om  sine  indtryk  i  bogen  The  Uncommercial  Tra- 
veller: „Jeg  tror,  det  ville  være  vanskeligt  at  finde  otte 
hundrede  mennesker  sammen  noget  som  helst  andet  sted 
og  finde  så  megen  skønhed  og  så  megen  styrke  og  evne 
til  at  arbejde  sammen  . .  .  Jeg  gik  ombord  i  deres  skib  for 
at  bære  vidnesbyrd  imod  dem,  dersom  de  fortjente  det, 
hvilket  jeg  var  ganske  overbevist  om,  at  de  gjorde;  til 
min  store  forbavselse  fortjente  de  det  ikke;  og  min  for- 
udindtagethed  og  hensigt  skal  ikke  kunne  påvirke  mig 
som  et  ærligt  vidne ...  en  bemærkelsesværdig  indflydel- 
se havde  frembragt  et  bemærkelsesværdigt  resultat..." 


Præsident  McKay  og  London  Templet 

I  1958  vendte  Præsident  David  O.  McKay,  en  tidligere 
missionær  i  Skotland  for  61  år  siden,  tilbage  til  De  briti- 
ske Øer  og  indviede  London  Templet.  Det  var  121  år  si- 
den, de  første  missionærer  havde  sat  benene  på  britisk 
jord.  Templet,  bygget  til  evig  glæde  for  alle,  som  vil  ind- 
gå deri,  var  begyndelsen  af  den  moderne  æra  i  Kirkens 
historie  på  De  britiske  Øer,  en  historie,  som  fortsat  til- 
føjer inspirerende  kapitler.  Q 

Faste  og  Bøn 


Når  man  studerer  skrifterne,  undrer  man  sig  over  den 
styrke  der  findes  i  faste  og  bøn. 

Præsident  Joseph  F.  Smith  sagde,  at  hvis  det  blev 
praktiseret  af  verden:  ville  faste  henlede  opmærk- 
somheden på  den  synd  det  er  at  spise  for  meget,  stille 
legemet  i  det  rette  forhold  til  ånden  og  således  fremme 
forbindelsen  med  den  Helligånd  og  bibringe  åndelig 
styrke  og  kraft.  . .  Da  faste  altid  skulle  ledsages  af  bøn, 
ville  denne  lov  bringe  mennesker  nærmere  til  Gud."  (Gos- 
pel Doctrine,  Third  Edition,  p.  298). 

Vi  læser  at  Daniel  fik  magt  og  kundskab  efter  tre 
ugers  sørgetid: 

„Lækre  spiser  nød  jeg  ikke,  kød  og  vin  kom  ikke  i 
min  mund,  og  jeg  salvede  mig  ikke,  før  hele  tre  uger  var 
gået. 

Så  sagde  han  til  mig:  , Frygt  ikke,  Daniel,  thi  straks 
den  første  dag  du  gav  dit  hjerte  hen  til  at  søge  indsigt 
og  ydmyge  dig  for  Guds  Åsyn,  blev  dine  ord  hørt,  og  jeg 
er  kommet  for  dine  ords  skyld."  (Dan.  10:3,  12). 

Inspirerende  ord  om  faste  og  dens  kraft  lærer  vi  af 
Mosiahs  sønners  erfaringer: 

„  ...  de  havde  hengivet  sig  selv  til  megen  bøn  og 
faste,  og  derfor  havde  de  profetiens  og  åbenbarelsens 
ånd,  og  når  de  lærte  fra  sig,  lærte  de  med  magt  og  myn- 
dighed  fra  Gud."   (Alma   17:3). 

At  opleve  glæden  synes  at  være  en  del  af  sand  faste, 
og  det  samme  gør  sig  gældende,  når  man  læser  i  Lære  og 
Pagter: 

„Og  på  denne  dag  skal  du  ikke  gøre  andet  end  tilbe- 
rede din  mad  i  hjertets  oprigtighed,  så  din  faste  må  være 
fuldkommen,  eller  med  andre  ord,  din  glæde  må  være 
fuldkommen.  Sandelig,  dette  er  faste  og  bøn,  eller  med 
andre  ord  glæde  og  bøn."  (L&P  59:13-14). 

Selv  om  overholdelse  af  fastedagen  er  beskrevet  i 
nogle  enkeltheder,  synes  læren  om  faste  at  være  en  del 
af  Evangeliet  som  det  er  overladt  til  den  enkelte  at  efter- 
leve. Hvor  ofte  man  skal  bede  på  en  fastedag  er  overladt  ti! 
den  enkelte  at  bestemme.  Hvor  ofte  man  bør  faste  på  andre 
tidspunkter  end  fastedagen  er  ligeledes  overladt  til  den 
enkelte  at  bestemme. 

I  tider  med  alvorlig  sygdom  og  tunge  prøvelser  søger 
man  uvilkårligt  Herren  i  faste  og  bøn,  for  skriften  lærer 
om  den  styrke  der  findes  heri.  Herren  har  sagt,  at  Han 

ikke  vil  give  befalinger  i  alle  ting.  Præsident  Joseph  F. 
Smith  siger:   „Gud  fryder  sig  over  et  villigt  hjerte." 

Når  man  faster  bør  det  ledsages  af  glæde.  Frelseren 
siger: 

„Når  I  faster,  skal  I  ikke  gå  med  sørgmodig  mine  som 
hyklerne,  thi  de  gør  deres  ansigter  ukendelige,  for  at 
andre  mennesker  kan  se  på  dem,  at  de  faster;  sandelig 
siger  jeg  eder:  De  har  allerede  fået  deres  løn  udbetalt. 

Men  når  du  faster,  så  salv  dit  hoved  og  vask  dit  an- 
sigt, for  at  ikke  andre  mennesker  skal  se  på  dig,  at  du 
faster,  men  kun  din  Fader,  som  er  i  løndom  . .  ."  (Matt. 
6:16-18). 

Præsident  Joseph  F.  Smith  giver  følgende  kommentar: 
„Med  andre  ord,  at  vise  over  for  verden,  at  man  er  lykke- 

lig." 

For  at  understrege  det  strengt  personlige  i  fasten  si- 
ger Præsident  Smith  også: 

„  . . .  men  lad  os  huske,  at  overholdelse  af  fastedagen 
ved  at  afholde  sig  fra  mad  og  drikke  i  fire  og  tyve  timer 
ikke  er  en  absolut  regel,  det  er  ikke  nogen  jernhård  lov 
for  os,  men  overgivet  til  menneskers  egen  samvittighed 
til  at  bruge  visdom  og  fornuft.  Men  de  der  kan  faste  bør 
gøre  det."  (Gospel  Doctrine,  Third  Ed.  p.  306). 

Han  siger  også: 

„På  sabbatsdagen  har  du  ikke  andet  at  gøre  end  at 
tilberede  din  mad  i  hjertets  oprigtighed,  så  din  faste  må 
være  fuldkommen,  og  din  glæde  må  være  fuldkommen.  Det 
er  det  Herren  kalder  faste  og  bøn."  (Ibid.  p.  308). 

Profeten  Joseph  skriver  den  17.  januar  1843: 

„Nu  er  tiden  udpeget  af  de  tolv  som  en  dag  til  yd- 
mygelse, faste,  lovprisning,  bøn  og  taksigelse  til  den 
store  Elohim.  Der  var  stor  glæde  blandt  folket,  at  jeg 
endnu  var  undsluppet  fra  mine  fjenders  efterstræbelser." 
(D.  H.  C.  V:252), 

Faste  udtrykker  over  for  Herren  dybe  og  inderlige  per- 
sonlige følelser,  bønner  om  hjælp,  takkebønner,  bønner 
om  hjælp  når  man  bereder  sig  til  et  særligt  kald,  bøn  om 
mere  kærlighed,  om  tro  der  nærmer  sig  kundskab. 

Glæderne  ved  at  faste  og  bede  kan  findes.  Der  fin- 
des en  stor  kraft  i  at  erfare  faste  og  bøn  tilbudt  af  Herren  til 
alle  som  en  velsignelse  og  en  glæde  i  åndelig  styrke  og 
indre  lys.  O 


„  BØRNENES 
SfDER. 


Modig 


som  en  løve 

AF  MARGERY  S.  CANNON 
OG  LURENE   G.  WILKINSON 


Joseph  troede  det  var  doktor 
Stone,  der  stod  i  døren,  indtil  han  hør- 
te Rebecca  Perkins  tale  med  hans 
mor. 

„Jeg  kommer  med  nogle  honning- 
kager, Lucy.  Friskbagte." 

„Det  er  jeg  meget  glad  for,  Re- 
becca." 

"Jeg  regner  med,  at  det  vil  hjælpe 
lidt." 

Joseph  vidste  at  det  ville  hjælpe. 
Hans  mor  var  dødtræt  af  at  pleje  ham 
og  hans  søskende. 

De  havde  alle  haft  tyfus.  Sophro- 
nia  havde  været  syg  i  tre  måneder  og 
havde  været  lige  ved  at  dø. 

„Jeg  kan  ikke  forstå,  hvorfor  unge 
Joseph  stadigvæk  føler  sig  dårlig," 
hørte  Joseph  fru  Perkins  sige. 

„Ja,  han  har  været  alvorlig  syg  i 
nogle  uger.  Tyfusen  gav  ham  et  feber- 


sår i  skulderen.  Doktor  Stone  skar  det 
op,  men  smerterne  bredte  sig  som 
lyn  i  den  ene  side  til  hans  ben.  Han 
skar  i  det,  helt  ind  til  benet,  i  et  for- 
søg på  at  fjerne  infektionen.  Men  det 
er  stadig  rødt  og  hævet." 

„Vi  mente,  at  det  var  klogere  at 
tilkalde  nogle  specialister  til  at  se  på 
tilfældet",  hørte  Joseph  sin  far  sige. 
„Vi  venter  nu  på  at  høre  nærmere." 

Vente,  så  megen  venten,  tænkte 
Joseph.  Alle  havde  gjort  deres  bedste. 
Han  vidste  det.  Således  havde  hans 
ældre  bror  Hyrum  holdt  Josephs  ben 
dag  og  nat  for  at  lindre  smerterne,  men 
smerterne  var  der  hele  tiden.  Joseph 
klagede  desperat:  „Åh,  himmelske  Fa- 
der, hvordan  kan  jeg  udholde  det?" 

I  næsten  samme  øjeblik  kaldte  Jo- 
sephs far  på  ham.  „Lægerne  kommer 

Rebecca  sagde  hastigt  held  og  lyk- 
ke, idet  Lucy  viste  lægerne  ind  i  et 
afsidesliggende  værelse. 

„Doktor,  hvad  kan  De  gøre  for  at 
redde  min  drengs  ben?" 

Et  øjeblik  var  der  ingen  der  gav 
noget  svar.  Derefter  sagde  en  af  spe- 
cialisterne så  skånsomt  som  muligt: 
„Vi  kan  ikke  gøre  noget . .  .  hans  ben 
er  uhelbredeligt,  amputation  er  abso- 
lut nødvendigt  for  at  redde  hans  liv." 
Lucy  førte  hænderne  op  til  munden  for 
ligesom  at  bevare  stilheden  og  holde 
klageskriget  tilbage  fra  sin  strube. 
„Nej,  ikke  lille  Joseph!"  Hun  tænkte 
tilbage  på  den  tid,  da  lægen  sagde, 
at  Sophronia  ikke  kunne  leve.  Hvorle- 
des hun  dog  undgik  døden,  skønt  den 
var  så  nær.  De  bad  om  et  mirakel . . . 
og  det  gik  i  opfyldelse.  Med  hovedet 
støttet  i  hænderne  bad  Josephs  mor 
igen  —  om  et  nyt  mirakel. 

Da  hun  løftede  hovedet,  sagde  hun 
stille:  „Doktor  Stone,  kan  De  ikke  gøre 
et  nyt  forsøg?  De  må  ikke  sætte  hans 
ben  af,  før  De  har  prøvet  endnu  en- 
gang." 

Efter  at  have  rådført  sig  med  læ- 
gerne, besluttede  de  at  forsøge  at 
fjerne  det  inficerede  stykke  ben.  Lucy 
hentede  nogle  rene  hjemmevævede 
lagner  til  at  lægge  under  hans  ben, 
medens  lægerne  forklarede  Joseph, 
hvad  de  ville  foretage  sig.  Og  fordi  der 
ikke  var  nogle  bedøvelsesmidler  til  at 
dulme  smerterne,  kaldte  de  på  hans 
mor.  „Kom  med  nogle  reb.  Vi  må  binde 
ham  til  sengen.  Og  kom  med  lidt 
cognac  eller  vin,  smerterne  vil  være 
næsten  uudholdelige." 

Men  Joseph  afslog.  Han  ønskede 


ingen    spiritus,    han   ville   heller   ikke 
bindes  fast. 

„Mor,  jeg  ønsker  at  du  skal  gå 
udenfor.  Far  kan  udholde  det,  men  du 
har  gjort  så  meget  for  mig  og  passet 
mig  så  længe,  du  er  næsten  slidt  op." 
Tårerne  blændede  hans  øjne.  „Jeg  vil 
have  far  til  at  sidde  ved  sengen  og 
holde  om  mig.  Så  vil  jeg  gøre  hvad 
der  er  nødvendigt  for  at  få  benet  taget 
ud." 

En  af  lægerne  gjorde  indvendinger. 

„Drengen  er  så  ung,  han  trænger 
til  hjælp  for  at  stå  det  igennem." 

Joseph  rakte  ud  efter  sin  fars  hånd 
og  trak  den  store  mand  ned  til  sig  ved 
siden  af  sengen.  „Gud  vil  hjælpe  mig 
. . .  Jeg  vil  komme  over  det." 

Så  slog  den  vejrbidte  farmer  arme- 
ne omkring  sin  lille  søn  og  knugede 
ham  til  sit  hjerte. 

Operationen  begyndte.  Den  var 
lang  og  smertefuld  uden  medicin  til 
at  lindre  smerterne  og  kun  sin  far  at 
klynge  sig  til.  På  et  tidspunkt  hørte 
hans  mor  ham  skrige  og  kom  løbende 
ind. 

„Åh,  mor  gå  ud,  gå  ud.  Jeg  ønsker 
ikke  at  du  skal  komme  ind,  jeg  vil 
prøve  at  udholde  det,  hvis  du  bare  vil 
gå  ud",  hulkede  han. 

Da  den  primitive  operation  var 
overstået,  stod  Lucy  tøvende  ved  dø- 
ren til  soveværelset  og  turde  ikke  stil- 
le det  spørgsmål,  der  svævede  på 
hendes  læber.  Hendes  mand,  der  var- 
somt støttede  sin  søns  skulder,  så  op 
og  rakte  den  anden  hånd  ud  mod 
hende. 

Øjeblikkelig  var  Lucy  inde  i  værel- 
set, og  hånden  var  i  hendes,  da  hun 

knælede  ved  unge  Josephs  seng.  Hvor 
så  han  tynd  og  bleg  ud.  Så  stille. 

Fra  sin  udmattelses  mørke  dybder 
hørte  Joseph  hende  komme,  følte  hen- 
des berøring,  blidt,  men  tøvende.  Han 
åbnede  øjnene,  og  det  faste  blik  fra 
hans  blå  øjne  fik  det  bekymrede  ud- 
tryk til  at  forsvinde  fra  hans  mors  an- 
sigt. 

Dr.  Stone  fjernede  masken  fra  sit 
ansigt.  Det  lykkedes,  nikkede  han. 

Unge  Joseph  vidste  at  Gud  var 
med  ham.  Deres  bønner  var  blevet 
besvaret.  Hans  ben  ville  blive  rask. 

Hele  livet  ville  der  blive  sagt  om 
ham: 

HAN  ER  MODIG  SOM  EN  LØVE. 


Det  er  dejligt  at  se,  at  børn 
over  hele  verden  kan  udnytte  de- 
res evner.  Her  ser  I  nogle  tegnin- 
ger, som  beviser  dette. 


Yuen  Suk  Ching 

10  år 

Sham  Sui  Po,  Hong  Kong 


Stephen   Lawson 

9  år 

Perth,  Australien 


Marco  Taluacchia 
10  år 
Firenze,  Italien 


Deborah  Elliott 

7  år 

Gagnon,  Quebec 


^   v£^ 


Janice    Elliott 

8  år 

Gagnon,  Quebec 

Gammel  nok  til  at  epiee  løg 


AF  NANCY  ROSE 


John  Thomas  var  en  lille  dreng, 
akkurat  så  høj  som  til  håndtaget  på 
græsslåmaskinen,  og  der  var  mange 
ting  han  kunne  lide. 

At  grave  orm  for  at  gå  ud  og  fiske, 
var  noget  han  kunne  lide,  skønt  hans 
mor  syntes,  at  han  var  for  lille  til  det. 
Lege  i  sin  fæstning  lavet  af  budskads 
bag  plankeværket,  var  også  noget  han 
særlig  godt  kunne  lide. 

Men  der  var  en  ting,  han  ikke  kunne 
lide,  og  det  var  løg. 

John  Thomas's  mor  syntes  ikke  at 
kunne  forstå  det.  Hun  puttede  løg  i 
frikadeller,  og  han  pillede  løgene  fra, 
før  han  spiste  frikadellerne.  En  dag 
havde  hun  endog  puttet  løg  i  de  bagte 
bønner.  Han  kunne  virkelig  lide  sma- 
gen, men  det  tog  lang  tid  for  ham,  før 
han  var  sikker  på,  at  han  havde  fået 
alle  løgene  taget  fra,  før  han  kunne 
nyde  disse  bønner. 

„John  Thomas"  sagde  hans  mor. 
„Hvis  ikke  du  skynder  dig  at  spise  de 
bønner,  så  du  kan  være  færdig  når 
bedstefar  kommer,  kan  du  ikke  tage 
med  ham." 

John  Thomas  rettede  sig  op  og 
fortsatte  endnu  hurtigere  med  at  pille 
løgene    fra.    „Tage    med    bedstefar? 


Hvorhen?" 

„Jeg  tror  han  har  planlagt  at  tage 
dig  med  ud  på  hr.  Hansens  gård."  „Ud 
på  gården,  det  var  sjovt." 

I  det  samme  åbnede  bedstefar  dø- 
ren. Han  så  ud  lige  akkurat  som  en 
bedstefar  skal  se  ud,  med  masser  af 
rynker  i  ansigtet,  fordi  han  smiler  så 
meget. 

„Skynd  dig  med  de  bønner,  John 
Thomas,  jeg  har  hørt  til  morgen,  at  der 
er  en  mængde  nyfødte  unger  ude  på 
gården",  sagde  bedstefar. 

„Er  der?"  John  Thomas  skubbede 
løgene  på  sin  tallerken  tilside  så  hurtig 
han  kunne. 

„Hvorfor  lægger  du  løgene  til- 
side?", spurgte  bedstefar. 

„Fordi",  sagde  John  Thomas  meget 
forsigtig,  „jeg  tror  ikke  de  smager 
godt." 

John  Thomas  blev  færdig  med  den 
sidste  bønne.  Der  var  efterladt  en 
bunke  løg  på  hans  tallerken.  „Lad  os 
tage  ud  på  gården,  bedstefar",  sagde 
han. 

På  vej  ud  til  gården  talte  John  Tho- 
mas og  hans  bedstefar  om  alle  de  ting, 
der  var  sket,  siden  de  havde  set  hinan- 
den sidst. 

På  gården  standsede  de  først  ved 
grisestien.  Der  var  en  kolossal,  gryn- 
tende modergris  med  mange  smågrise 
omkring  sig,  de  peb  og  puffede  til 
hende  med  deres  snuder. 

„Hvad  laver  de  bedstefar?",  spurgte 
John  Thomas. 

„De  leder  efter  mad",  sagde  bed- 
stefar. 

„Spiser  de  korn?"  spurgte  John 
Thomas,  idet  han  bemærkede  nogle 
smuler  på  jorden. 

„Aah,  nej",  lo  bedstefar.  „De  er 
ikke  store  nok  til  at  spise  korn.  Det  er 
til  moderen.  De  kan  kun  drikke  mælk." 

I  kyllingehuset  var  der  mange  mor- 
somme, små  kyllinger,  der  pippede  og 
hoppede  omkring  i  huset.  John  Thomas 
rakte  sin  hånd  ud,  og  de  pikkede  alle 
efter  den.  „De  er  sultne",  sagde  han. 
„Hvad  spiser  de?" 

„Kun  denne  meget  fine  mos",  sva- 
rede bedstefar.  Han  gav  Thomas  noget 
i  hånden,  og  kyllingerne  pikkede  efter 
det.  „De  er  endnu  for  små  til  hårdt 
korn,  hvede  eller  havre."  John  Thomas 
iagttog  de  morsomme  pikkende  og  pip- 
pende, kuglerunde  kyllinger. 

Derefter  gik  de  til  den  store  lade. 
Det  duftede  af  nyslået  hø,  og  han 
kunne  se  to  nyfødte  kalve  sammen  i  et 
hjørne.  „Er  det  tvillinger?",  spurgte 
John  Thomas.  „Hvad  spiser  de?" 

„Kun  mælk  fra  deres  moder",  sva- 
rede bedstefar.  De  er  ikke  gamle  nok 
til  at  spise  hø  og  andet  kreaturfoder." 

Lige  overfor  kalvene  indenfor  i  den 
store  mørke  lade,  var  en  redefuld  kil- 
linger med  deres  mor  med  sin  bløde 
pels.  De  frembragte  morsomme,  små 
lyde  og  pressede  deres  poter  mod 
deres  mor. 

„Hvad  bestiller  de?",  spurgte  John 
Thomas. 

„De  er  ved  at  drikke  mælk  fra  de- 
res   mor",    sagde    bedstefar.    De    er 


endnu  ikke  store  nok  til  at  jage  mus, 
som  du  sikkert  ved." 

Før  de  vidste  af  det,  var  hele  efter- 
middagen gået,  og  det  var  på  tide  at 
gå  ud  til  vognen  og  køre  tilbage  til 
byen. 

„Mange  tak,  hr.  Hansen",  sagde 
John  Thomas  til  bonden.  „Det  var  en 
morsom  dag,  og  jeg  kunne  lide  at 
komme  igen  for  at  se  hvordan  disse 
unger  ser  ud,  når  de  er  vokset  lidt 
mere." 

Bedstefar  blev  og  spiste  til  aften 
med  John  Thomas  og  hans  mor.  Hun 
havde  lavet  frikadeller  til  dem. 

„Er  der  løg  i  frikadellerne?",  spurg- 
te John  Thomas. 

Hans  mor  sukkede.  „Ja,  John  Tho- 
mas, det  er  der.  Du  ved  det  forbedrer 
smagen." 

John  Thomas  støttede  hagen  i  hæn- 
derne og  så  så  på  frikadellerne  på  sin 
tallerken.  De  så  virkelig  indbydende 
ud. 

Han  tænkte  på  de  nyfødte  kalve, 
han  havde  set  den  dag,  der  ikke  var 
store  nok  til  kreaturfoder.  Han  tænkte 
på  de  små  kyllinger,  der  ikke  var  store 
nok  til  rigtig  kyllingefoder.  Han  tænkte 
på  killingerne  og  smågrisene,  der  kun 
kunne  drikke  mælk,  fordi  de  ikke  var 
gamle  nok  til  andre  ting. 

„Der  er  noget,  jeg  spekulere  på", 
sagde  han. 

Mor  og  bedstefar  så  på  hinanden. 
„Hvad  er  det,  du  spekulerer  på?" 
spurgte  de  begge  to. 

„Jeg  tænkte  lige  på",  sagde  John 
Thomas  —  og  holdt  en  pause.  „Jeg 
spekulerede  på  det." 

„  Hvilket",  spurgte  mor  og  bedstefar. 

John  Thomas  sank  noget.  „Jeg  spe- 
kulerede på,  om  jeg  i  aften  er  gammel 
nok  til  at  spise  løg. 

Mor  så  på  bedstefar,  og  bedstefar 
så  på  mor  og  blinkede.  O 

Hvad  er  det?  Hvor  er  det  fra? 

AF  MARLA  KAY 

I  dette  billede  findes  der  9  ting  skjult  fra  forskellige  lande.  Farvelæg 
alle  de  steder,  der  er  mærket  G  grønne,  S  brune,  T  violette,  A  brune,  W 
orange,  E  blå,  O  gule,  K  røde,  og  M  grønne.  Når  du  er  færdig,  kan  du 
fortælle,  i  hvilket  land  hver  ting  hører  hjemme. 

SØNDAGSSKOLE 


At  få  en  bog  så  dybsindig  og  svær 
som  Bibelen  på  de  9-10  åriges  liste  over 
favoritlæsning,  er  en  udfordring  til 
enhver  lærer.  Men  for  den,  der 
vil  sætte  hjerte  og  sind  ind  for  sagen, 
vil  det  vise  sig  at  .  .  . 


Bibelen  vinder 


AF  JEWEL   B.   ELKINGTON 


I  min  lektiehåndbogs  indledning  fastslås  at  jeg  som 
lærer  har  tre  vigtige  forpligtelser  overfor  mine  elever: 

1 .  At  være  interessant 

2.  At  være  overbevisende 

3.  At  være  begejstret 

At  have  disse  ting  for  øje,  medens  jeg  forbereder  min 
lektie,  er  en  stor  hjælp.  Selvom  mit  vidnesbyrd  er  stærkt, 
og  jeg  føler,  at  det  er  et  privilegium  at  undervise  denne 
klasse,  har  jeg  fundet  ud  af,  at  det  kræver  meget  arbejde 
og  bøn  at  give  interessante  og  meningsfulde  lektier.  Når 
jeg  gør  mig  de  største  anstrengelser,  modtager  jeg  mest 
inspiration. 

En  af  disse  lektier  „Bibelen  —  en  hellig  optegnelse" 
repræsenterede  en  virkelig  udfordring:  Hvordan  gør  man 
en  bog  så  dybsindig  og  vanskelig  som  Bibelen  menings- 
fuld for  en  gruppe  livlige  9-10  årige.  Jeg  bestemte,  at  det 
bedste  forsøg  ville  være  at  gøre  dem  bekendt  med  sær- 
lige højdepunkter,  og  lade  dem  møde  og  blive  bekendt 
med  en  enkelt  person  fra  Bibelen,  snarere  end  at  forsøge 
at  dække  hele  dens  umådelige  indhold.  Jeg  ønskede  at 
stimulere  børnene  til  på  egen  hånd  at  læse  i  den  hellige 
bog.  I  stedet  for  at  gøre  dem  syge  med  flere  liter  is, 
ønskede  jeg  kun  at  give  dem  en  smagsprøve,  og  gøre 
den  så  god  og  speciel,  at  de  ville  blive  ivrige  efter  mere. 

Jeg  involverede  en  del  af  klassen  ved  at  uddele  op- 
gaver. 

Først  blev  en  flonelstavle-historie  uddelt  til  en  elev. 
Derefter  skrev  jeg  små  breve  til  tre  børn.  Her  fortalte  jeg 
dem,  hvad  de  skulle  gøre  (det  er  sjovere  at  få  et  brev 


end  et  telefonopkald  i  den  alder).  De  opgaver,  der  blev 
uddelt,  var: 

1.  Find  ud  af  betydningen  af  ordet  „Bibel".  I  hvilke  to 
dele  er  Bibelen  delt  og  hvorfor? 

2.  Vælg  et  ordsprog  fra  Ordsprogenes  Bog. 

3.  Vælg  din  favorit  person  fra  Det  gamle  Testamente. 
Efter  at  have  læst  om  ham  eller  hende  i  Bibelen, 
forbered  dig  da  til  at  genfortælle  historien  i  klas- 
sen. 

Sidst  af  alt  arrangerede  jeg,  at  Moses  skulle  komme 
i  egen  person  og  fortælle  sin  historie. 

Dette  blev  udført  af  en  samarbejdsvillig  ægtemand, 
klædt  i  et  gammelt  tæppe  som  kappe,  et  stykke  sække- 

lærred  bundet  med  et  reb  som  hovedbeklædning,  et 
stykke  sort  stof  til  underklæde  og  barfodet  (han  ejede 
ingen  sandaler),  bærende  en  stav  (en  stor  kæp  fundet  i 
gården),  og  sidst,  men  ikke  mindst,  hans  bølgende  hvide 
skæg. 

Cirka  halvvejs  gennem  klassetiden  bankede  „Moses" 
på  og  blev  inviteret  indenfor.  Glimtet  af  overraskelse  og 
glæde  i  børnenes  ansigter  samt  den  opmærksomhed,  de 
gav  ham,  medens  han  talte,  mere  end  tilbagebetalte  den 
anstrengelse,  jeg   havde  haft  med  forberedelserne. 

Moses  fortalte  alvorligt  og  realistisk  om  nogle  af  de 
begivenheder,  han  havde  haft,  medens  han  gik  frem  i 
lydighed  mod  alle  de  befalinger,  han  fik  af  Gud.  Han  for- 
klarede, hvordan  Herren  gav  ham  De  ti  Bud.  Derefter 
gennemgik  han  De  ti  Bud,  uddybede  flere  af  dem,  deri- 
blandt det  femte,  og  han  indprentede  dem  vigtigheden  af 


at  ære  og  adlyde  deres  forældre  og  deres  Fader  i  himlen. 

For  at  hjælpe  børnene  med  at  huske  og  indprente  sig 
nogle  højdepunkter  i  Bibelen,  gav  jeg  dem  nogle  artikler 
de  kunne  tage  med  hjem  og  hænge  op  eller  sætte  ind 
i  deres  scrapbog.  Disse  inkluderede  en  dekoreret  kopi 
af  De  ti  Bud,  et  lille  billede  af  Moses,  da  han  ødelagde 
stentavlerne,  et  bogmærke  med  Biblens  bøger  påtegnet, 
et  kort  med  Saligprisningerne,  og  et  lille  billede  fra  Bjerg- 
prædikenen. 

Selvfølgelig  kan  andre  personer  fra  Bibelen  besøge 
klassen.  Ideen  med  en  sådan  besøgende  kan  kun  gen- 
nemføres lejlighedsvis;  men  hvis  den  er  godt  udført,  vil 
den  hjælpe  med  til  at  klassen  tænker  på  disse  store  per- 
sonligheder som  virkelige  personer  og  ikke  som  perso- 
ner i  en  bog.  Mest  vigtigt,  den  vil  skabe  et  ønske  hos  ele- 
ven om  at  læse  og  lære  mere  om  de  store  sandheder  i 
Bibelen.  Q 


Fællesrecitation  d.  3.  august,  1969 

De  to  skriftsteder  bør  læres  udenad  i  løbet  af  juli  måned  af  eleverne  i  kursus  14  og  16.  Hver  klasse  reciterer  et 
skriftsted  ved  søndagens  forprogram  fastesøndag. 

KURSUS  14: 

(I  dette  skriftsted  forudsiger  Esajas  gengivelsen  af  Evangeliet  i  de  sidste  dage  og  beskriver  virkningen  af  dets  sand- 
hed på  menneskets  liv  efter  mange  århundrede  med  frafald  og  ignoreren.) 

„På  hin  dag  hører  de  døve  skriftord,  og  friede  fra  mulm  og  mørke  kan  blindes  øjne  se."  (Esajas  29:18.) 

KURSUS  16: 

(Paulus  minder  os  om,  at  Kristus  organiserede  sin  Kirke  med  dens  embeder,  for  at  hjælpe  de  Hellige  til  fuldkom- 
menhed.) 

„Og  han  gav  os  nogle  som  apostle,  andre  som  profeter,  andre  som  evangelister,  andre  som  hyrder  og  lærere  for  at 
gøre  de  hellige  fuldt  beredte  til  deres  tjenestegerning,  at  opbygge  Kristi  legeme, .  .  ."  (Ef.  4:11,  12.) 


Robert  Cundick 


Nadververs  for  juli  måned 

Senior  søndagsskolen 

„Salige  er  de  rene  af  hjertet,  thi  de 
skal  se  Gud."  (Matt.  5:8) 


Junior  søndagsskolen 

Jeg  vil  gå  og  gøre  det,  som  Herren 
har  befalet...  (1  Nephi  3:7) 

Den 


*\ 


præsiderende 
biskop 
taler  til 
ungdommen 


om 


omvendelse 


AF   BISKOP  JOHN    H.   VANDENBERG. 


J 


Der  er  i  de  senere  år  sket  en  stor  teknisk  udvikling 
til  gavn  for  rumprogrammet  takket  være  mange  fremra- 
gende videnskabsmænd.  Opsendelsen  af  Apollo  8  var 
f.eks  en  stor  succes  inden  for  videnskaben  —  men  des- 
uden gav  den  nogle  storartede  lektioner,  som  vi  kan  be- 
nytte i  vort  personlige  liv.  En  sådan  lektion  findes  der  i 
et  vigtigt  begreb  i  rumledelsen  kaldet  midtkurs-manøvre. 
Straks  efter  at  Apollo  8  var  uden  for  jordens  bane,  be- 
gyndte instrumenter  på  rumfartøjet  og  på  stationer  på 
jorden  at  måle  den  kurs,  som  blev  fulgt,  og  sammenlig- 
nede den  med  den  kurs,  som  nødvendigvis  måtte  følges, 
hvis  planens  mål  skulle  nås. 

Vi  har  en  gave,  som  ligner  de  ledende  instrumenter  i 
rumfartøjet,  som  fortæller  os,  når  vi  kommer  bort  fra 
den  retskafne  kurs.  Mormon,  den  nephitiske  profet,  ud- 
talte sig  om  dette  „ledende"  system.  Han  sagde:  jer 

er  det  givet  at  dømme,  så  I  kan  skelne  det  gode  fra  det 
onde;  og  måden,  hvorpå  man  bør  dømme,  er  så  klar, 
at  I  kan  kende  den  med  fuldkommen  kundskab,  ligesom 
I  skelner  dagens  lys  fra  nattens  mørke. 

Thi  se,  Kristi  ånd  gives  alle  mennesker,  for  at  de  kan 
kende  godt  og  ondt;  .  .  ."  (Moroni  7:15-16.) 

Ligesom  der  er  kontrolstationer  på  jorden,  som  følger 
Apolloen,  har  vi  på  samme  måde  kontrolstationer,  som  er 

.  .  .  på  samme  måde  har  vi 
kontrolstationer,  som  er  levende 
interesserede  i  vore  livsbaner. 


levende  interesserede  i  vore  livsbaner.  Disse  stationer  in- 
kluderer vore  forældre,  grenspræsidenten,  kvorum-præsi- 
dentskabet,  hjemmelærere,  lærere,  o.s.v.,  som  strategisk 
er  anbragt  i  vort  liv  for  at  hjælpe  os  med  at  bevare  vor  kurs 
mod  ophøjelse. 

Det  er  livsvigtigt,  at  den  mindste  afvigelse  fra  den 
planlagte  kurs  bliver  korrigeret  med  det  samme.  Det  er 
nødvendigt,  at  vi  er  modtagelige  over  for  Kristi  ånds  til- 
skyndelser; desuden  bør  vi  give  agt  på  råd  fra  forældre 
og  ledere,  som  er  interesserede  i  vor  lykke.  Når  vi  op- 
dager afvigelse  fra  den  rette  kurs,  har  Herren  givet  for- 
holdsregler gennem  sit  sonoffer,  så  vi  kan  udføre  en 
manøvre  for  at  komme  på  den  rette  vej.  Denne  manøvre 
kaldes  omvendelse.  Det  er  en  proces,  hvorigennem  vi  kan 
komme  tilbage  på  den  rette  kurs  og  fortsætte  mod  vort 
mål  —  evigt  liv. 

Vi  skal  være  særlig  på  vagt  over  for  de  såkaldte  små 
afvigelser  —  for  de  kan  forpurre  hele  vor  mission.  Her- 
ren har  sagt:  „Thi  jeg,  Herren,  kan  ikke  se  på  synd  med 
den  ringeste  eftergivenhed."  (L&P  1:31). 

Han  har  sagt  dette,  fordi  Han  forstår  den  skade,  som 
selv  den  mindste  forseelse  eller  afvigelse  fra  den  kurs, 
der  fører  til  ophøjelse,  kan  forvolde.  Vi  kan  ikke  und- 
skylde synd  eller  fejltagelser  på  nogen  som  helst  måde; 
det  er  nødvendigt,  at  vi  til  stadighed  vurderer  vor  belig- 
genhed på  vejen  til  ophøjelse,  og  når  det  er  nødvendigt, 
skulle  vi  foretage  en  manøvre  og  omvende  os  fra  vore 
fejl  og  komme  tilbage  på  rette  kurs. 

En  af  de  største  velsignelser,  som  Herren  har  givet 
os,  er  evnen  til  at  forandre  kurs.  Dette  kan  vi  gøre  på 
grund  af  vor  Frelsers  sonoffer.  Han  har  gjort  det  muligt 
for  os  at  forandre  vort  liv  gennem  omvendelse,  så  vi  ikke 
skal  lide  de  evige  konsekvenser  af  vore  afvigelser  fra 
den  rette  kurs. 

Den  første  betingelse  for  sand  omvendelse  er,  at  man 
er  sig  sine  fejl  bevidst.  Præsident  McKay  har  sagt:  „Hvor- 
dan kan  et  menneske  gå  fremad,  når  det  ikke  er  sig  sine 
fejl  bevidst?  Et  sådant  menneske  har  mistet  den  funda- 
mentale vækstbestanddel,  som  er  erkendelse  af,  at  der  er 
noget  større,  bedre  og  mere  attråværdigt  end  den  til- 
stand, man  befinder  sig  i  for  øjeblikket.  I  selvtilfredshe- 
dens jord  får  sand  vækst  ringe  næring.  Dens  rødder  fin- 
der større  vækst  i  misfornøjelse. 

Himlen  se  i  nåde  til  det  menneske,  som  ikke  er  sig 
sine  fejl  bevidst." 

For  det  andet  må  der  være  sorg  for  synd  —  ikke  blot 
samvittighedsnag,    men    virkelig    sorg.    Apostlen    Paulus 


omtalte  denne  slags  sorg  som  en  gudfrygtig  sorg.  I  et 
brev  til  nogle  angergivne  Hellige  i  Korint  sagde  han: 

„Så  glæder  jeg  mig  nu,  ikke  over  det,  at  I  blev  be- 
drøvede, men  over  at  I  blev  bedrøvede  og  derved  ført  til 
omvendelse.  Thi  jeres  bedrøvelse  var  efter  Guds  sind, 
så  I  ikke  på  nogen  måde  skulle  lide  skade  ved  os.  Thi 
bedrøvelse  efter  Guds  sind  virker  omvendelse  til  frelse, 
som  ikke  fortrydes;  men  verdens  bedrøvelse  virker  død." 
(2  Kor.  7:9-10). 

For  det  tredje,  når  vi  har  erfaret,  at  vi  gør  uret  og  er 
oprigtigt  bedrøvede  over  det,  er  det  næste  skridt  at  ind- 
rømme, at  vi  har  gjort  uret. 

Herren  har  sagt:  „Heraf  kan  I  vide,  om  et  menneske 
omvender  sig  fra  sine  synder:  se,  han  vil  bekende  dem 
og  aflægge  dem."  (L&P  58:43). 

Hvem  skal  vi  indrømme  vore  synder  overfor?  I  Lære  og 
Pagter  står  der: Jeg,  Herren,  forlader  dem  deres  syn- 
der, som  bekender  dem  for  mig  og  beder  om  tilgivelse,  og 
som  ikke  har  syndet  til  døden."  (L&P  64:7). 

Af  dette  skriftsted  ved  vi,  at  vi  skulle  bekende  vore 
synder  for  Herren.  Alvorlige  overtrædelser  skulle  også 
bekendes  for  grenspræsidenten,  som  er  „menig  dommer 
i  Israel". 

For  det  fjerde  skulle  vi  forsøge  at  erstatte  den  uret,  vi 
har  forvoldt.  Vor  omvendelse  vil  kun  være  af  betydning, 
hvis  vi  bliver  forsonet  med  de,  som  har  lidt  uret. 

„Derfor,  når  du  bringer  din  gave  til  alteret  og  der 
kommer  i  hu,  at  din  broder  har  noget  imod  dig,  så  lad 
din  gave  blive  der  ved  alteret  og  gå  først  hen  og  forlig 
dig  med  din  broder,  og  kom  så  og  bring  din  gave!"  (Matt. 
5:23-24.) 

For  det  femte  skulle  vi  bevare  kursen.  Når  vi  har  fore- 
taget en  rettelse,  må  vi  ikke  gentage  fejlen. 

For  at  nå  vort  endelige  må!  eller  ophøjelse,  må  vi 
konstant  kontrollere  vore  tanker  og  opførsel;  og  når  det 
er  nødvendigt  skal  vi  omvende  os  for  at  komme  tilbage 
på  den  rette  kurs.  Q 

Fem  minder  jeg  gerne  ville  have 


AF  EN  SENIORSTUDENT 


(I  1926  bragte  Era  en  mindeværdig  bekendelse  af  en 
seniorstudent  angående  hans  ønsker  om  faderlig  kam- 
meratskab. Unge  mænds  ønsker  synes  at  være  lige  så 
aktuelle  i  dag  som  de  var  dengang.) 

4  Jeg  ville  ønske  at  jeg  kunne  huske  en  cirkusdag,  eller 
en  fjeldtur,  hvor  min  far  havde  været  med  os  drenge, 
i  stedet  for  at  give  os  penge  og  udstyr  at  tage  afsted 
med,  medens  han  og  mor  blev  hjemme,  og  fik  os  til  at 
føle  os  skyldbevidste  fordi  de  arbejdede,  medens  vi  le- 
gede. 

f\  Jeg  ville  ønske  at  jeg  kunne  huske  en  aften,  hvor  han 
™  havde  sluttet  sig  til  os  i  sang,  eller  læsning,  eller 
slagsmål,  i  stedet  for  altid  at  sidde  så  stille  med  sin  avis 
ved  læselampen. 

O  Jeg  ville  ønske  at  jeg  kunne  huske  en  måned,  eller  en 
*J  uge,  eller  bare  en  dag,  hvor  han  havde  lavet  slid  og 
slæb  til  betydningsfuldt  arbejde  ved  at  planlægge  gårdens 
arbejde  sammen  med  os,  i  stedet  for  kun  at  bekendtgøre 
hver  morgen,  hvad  den  dags  arbejde  ville  blive. 

A    Jeg  ville  ønske  at  jeg  kunne  huske  en  søndag,  hvor  han 
■    havde  stoppet  os  allesammen  ind  i  bilen  og  kørt  til 


kirke  med  os,  i  stedet  for  at  blive  hjemme  medens  vi  tog 
afsted  om  morgenen  og  lade  os  alene  hjemme  medens 
han  og  mor  tog  afsted  om  eftermiddagen. 
|?  Jeg  ville  ønske  at  jeg  kunne  huske  bare  én  samtale, 
^  i  hvilken  vi  sammen  havde  diskuteret  de  problemer 
og  omstændigheder  som  plager  hver  dreng  i  voksealde- 
ren, og  hvor  hans  klare  og  energiske  synspunkt  kunne 
have  udspredt  sådan  lys  og  trøst,  i  stedet  for  at  lade  mig 
ene  om  at  samle  kendsgerningerne  op  på  må  og  få,  og 
løse  problemerne  så  godt  jeg  kunne. 

Og  alligevel,  min  samvittighed  ville  græde  af  skam, 
hvis  jeg  dadlede  ham,  for  ingen  mand  kunne  nogensinde 
have  ofret  sig  mere  for  sin  familie,  været  mere  ivrig  for 
dens  velfærd,  mere  stolt  af  dens  successer.  Hans  eksem- 
pel har  været  et  lys  for  os.  Han  vidste  bare  ikke  —  og 
det  er  jeg  ked  af  —  han  vidste  bare  ikke,  at  vi  trængte  til 
ham.  Han  vidste  ikke  at  vi  hellere  ville  have  hans  kam- 
meratskab end  det  land,  han  kunne  give  os  —  at  vi  en 
dag,  måske,  selv  kan  tjene  penge,  men  at  vi  aldrig  selv 
kan  skabe  minderne,  som  kunne  have  beriget  og  mildnet 
og  præget  vort  liv.  Jeg  kan  ikke  se  en  far  og  søn  på 
udflugt  sammen  uden  at  få  en  klump  i  halsen.  O 

Styrke 


Jeg  mødte  ham  kun  én  gang  —  til  et  nadvermøde,  som 
blev  afholdt  for  SDH-soldater  i  det  15.  regiment,  3.  in- 
fanteri division,  under  Korea-krigen.  Der  var  omkring  15 
af  os  hobet  sammen  i  en  bunker  i  forreste  linie.  Ved  brug 
af  bægrene  fra  vore  egne  feltflasker  og  C-ration  kiks, 
velsignede  og  nød  vi  nadveren;  og  da  det  var  den  første 
søndag  i  måneden  overgav  vi  derefter  tiden  til  et  vidnes- 
byrdmøde. 

Han  præsenterede  sig  jævnt  som  sergent  Stewart 
fra  Idaho  og  gik  over  til  at  fortælle  os,  hvordan  Herren 
havde  velsignet  ham  i  løbet  af  den  foregående  måned. 
Jeg  lagde  mærke  til  at  han  var  lille  —  cirka  1,70  m  høj 
og  vejede  omkring  80  kg  —  med  stærke  arme  og  skuldre. 
Han  omtalte  at  hans  store  mål  siden  barndommen  havde 
været  at  blive  en  god  sportsmand.  Trænere  havde  ment  at 
han  var  for  lille  til  hold-sport,  så  han  havde  koncentreret  sig 
om  individuel  konkurrence  og  havde  opnået  en  del  succes 
som  bryder  og  distanceløber.  Han  ankom  til  Korea  som 
en  jævn  menig.  Cirka  ti  måneder  senere  bar  han  ser- 
gentstriber —  og  de  var  velfortjente,  som  vi  snart  ville 
opdage. 

Da  sergent  Stewart  bar  sit  vidnesbyrd,  følte  han  sig 
bevæget  til  at  fortælle  os  om  sin  kompagnichef,  hvem 
han  beskrev  som  en  kæmpe  af  en  mand  ved  navn  løjt- 
nant Jackson.  Han  var  2,08  m  høj,  vejede  120  kg  og  havde 
været  en  fremragende  sportsmand  i  skolen.  Sergenten 
omtalte  ham  i  glødende  vendinger,  med  en  vis  forkærlig- 
hed, som  den  modigste,  skarpsindigste  og  ædleste  kom- 
pagnichef i  hele  U.S.  infanteri  —  en,  som  ikke  ville  for- 
lange at  hans  mænd  skulle  gøre  noget  han  ikke  først 
ville  være  villig  til  at  gøre  selv.  Med  mærkbar  stolthed 
skildrede  han  ham  yderligere  som  mændenes  mand,  en 
stor  officer  og  en  kristen  gentleman,  som  inspirerede 
dem  som  var  heldige  at  tjene  under  hans  kommando. 

Få  dage  før  vor  gudstjeneste  havde  sergent  Stewart 

været  tilknyttet  en  patrulje.  Som  leder  og  i  spidsen  af  pa- 
truljen var  løjtnant  Jackson.  Sergenten  dannede  bagtrop- 
pen, da  de  bevægede  sig  ned  ad  en  stejl  skrænt  i  diamant- 
formation. Da  de  nærmede  sig  foden  af  skrænten,  faldt  de 
i  et  bagholdsangreb  af  fjendtlige  snigskytter.  Løjtnanten, 
som  gik  forrest,  blev  ramt  i  den  ene  side  af  kugler  fra  auto- 
matiske håndvåben.  Han  fik  sig  slæbt  i  ly  af  et  nærlig- 
gende træ,  medens  resten  af  patruljen  klatrede  op  ad 
skrænten  for  at  reorganisere  sig. 

Da  han  var  næstkommanderende,  faldt  ansvaret  nu 
på  sergent  Stewarts  skuldre.  Han  organiserede  sine  mænd 
i  et  halvmåneformet  forsvar  og  tildelte  derefter  sin  største 
og  tilsyneladende  stærkeste  mand  den  mission  at  gå  ned 
ad  skrænten  for  at  redde  løjtnanten.  De  andre  ville 
dække  ham. 

Manden  var  væk  i  ca.  en  halv  time,  for  kun  at  komme 
tilbage  og  rapportere  at  han  ikke  kunne  flytte  den  så- 
rede officer  —  han  var  for  tung.  Det  var  som  at  prøve 
at  løfte  en  død  hest.  Mændene  begyndte  at  mumle  om  at 
komme  væk  derfra  før  en  anden  ville  blive  ramt.  Nogle 
sagde  endog:  „Lad  os  glemme  løjtnanten,  når  alt  kom- 
mer til  alt  er  han  jo  kun  neger!"  På  dette  punkt  vendte 
sergent  Stewart  sig  mod  sine  mænd,  rejste  sig  i  sin 
fulde  højde  og  talte  i  en  meget  bestemt  tone:  „Jeg  er 
ligeglad  med  om  han  er  sort  eller  grøn  eller  hvilken  som 
helst  anden  farve.  Vi  går  ikke  herfra  uden  ham.  Han  ville 
ikke  forlade  nogen  af  os  under  lignende  omstændig- 
heder. Desuden  er  han  vores  øverstbefalende  officer  og 
jeg  elsker  ham  som  min  egen  broder." 

Der  var  et  øjebliks  stilhed,  så  gik  sergenten  hen  til  en 
af  korporalerne  og  sagde  stille  men  med  stor  myndig- 
hed: „Du  overtager  ansvaret  —  og  venter  på  os.  Jeg 
vil  hente  ham." 

Forsigtigt,  og  så  lydløst  som  muligt,  arbejdede  han 
sig  vej   mellem   spredte   snigskytters   ild   hen   imod   løjt- 


Jeg  bukkede  mig  ned  og  løftede  blidt  min  kompagnichef  op  og 
lagde  ham  over  min  skulder.  Tekning  af  Jerry  Harston. 


AF  BEN   F.   MORTENSEN  * 


nanten.  Da  han  endelig  nåede  frem  til  ham,  var  løjtnant 
Jackson  svag  af  blodtab,  og  han  forsikrede  sergenten  at 
det  var  en  håbløs  sag  —  der  ville  ikke  være  nogen  måde 
at  få  ham  tilbage  til  førstehjælpsstationen  i  tide.  Da  var 
det  at  sergent  Stewarts  store  tro  på  sin  himmelske 
Fader  kom  ham  til  hjælp.  Han  tog  sin  hjælm  af,  knælede 
ved  siden  af  sin  faldne  leder  og  sagde:  „Bed  med  mig, 
løjtnant." 

Vi  var  som  tryllebundne  i  det  møde.  Det  var  som 
om  vi  var  vidner  til  et  af  de  store  menneskelige  dramaer 
i  vor  tid.  Et  åndeligt  drama  om  kærlighed  og  broderskab, 
som  der  er  så  få  af  i  verden  i  dag,  blev  åbenbaret  for 
vore  egne  øjne.  Tårerne  rullede  ned  ad  sergentens  kin- 
der medens  han  talte  —  og  vi  græd  stille  med  ham.  Han 
kunne  ikke  huske  alt  hvad  han  havde  sagt  i  sin  bøn,  men 
han  mindede  Herren  om  at  aldrig  i  sit  liv  havde  han 
røget  en  cigaret.  Ikke  en  gang  havde  han  smagt  alko- 
hol i  nogen  af  dets  former. 

På  dette  punkt  kom  han  et  øjeblik  bort  fra  emnet  for 
at  forklare,  at  han  ikke  kun  havde  taget  afstand  fra  spiri- 
tus og  tobak  på  grund  af  sin  religiøse  overbevisning, 
men  også  på  grund  af  sin  store  bevæggrund  om  at  ud- 
vikle et  stærkt,  sundt  legeme,  så  han  kunne  opnå  sine 
sportspræmier.  Dog  vidste  han  den  dag,  da  han  var  i 
fortrolig  samtale  med  sin  Fader  i  himlen,  uden  tvivl  hvor- 
for han  havde  levet  så  samvittighedsfuldt  efter  Visdoms- 
ordet  igennem  sit  unge  liv. 

„Kære  Gud,"  tryglede  han,  „jeg  behøver  styrke  — 
langt  mere  end  mit  fysiske  legemes  evne.  Denne  store 
mand,  din  søn,  som  ligger  alvorligt  såret  her  ved  siden 
af  mig,  må  have  medicinsk  hjælp  hurtigt.  Jeg  behøver 
kraft  til  at  bære  ham  op  ad  skrænten  til  en  førstehjælps- 
station,  hvor  han  kan  modtage  den  behandling  han  træn- 
ge til  for  at  redde  livet.  Jeg  ved,  Fader,  at  Du  har  lovet 
den  styrke  for  ti,  hvis  hjerte  og  hænder  er  rene.  Jeg  føler, 


mi^ 


at  jeg  er  kvalificeret.  Åh,  kære  Fader,  giv  mig  denne 
velsignelse." 

„Brødre,"  fortsatte  han,  „medens  jeg  bad,  kunne  jeg 
mærke  mine  muskler  svulme  af  energi,  og  fra  det  øjeblik 
vidste  jeg,  som  jeg  aldrig  havde  vidst  det  før,  at  Gud 
i  sandhed  hører  og  svarer  sine  trofaste  børns  bønner. 
Jeg  takkede  Ham  ydmygt,  sagde  amen,  tog  min  hjælm 
på,  bukkede  mig  ned  og  løftede  blidt  min  kompagnichef 
op  og  lagde  ham  over  min  skulder.  Derefter  begyndte  vi 
langsomt  vor  opstigning  —  løjtnant  Jackson  sagte  græ- 
dende medens  han  hviskede  taknemmelige  og  opmun- 
trende ort  til  mig." 

Jeg  mødte  kun  sergent  Stewart  én  gang.  I  mindre  end 
to  timer  var  det  vort  privilegium  at  være  i  hans  selskab. 
Jeg  kunne  føle  ædel  nærværelse,  da  jeg  sad  i  den  bun- 
ker, lyttende  til  denne  udvalgte  unge  mand.  Hans  ånd 
bevægede  min  ånd,  og  min  tro  blev  vækket  på  grund 
af  hans  Kristus-lignende  holdning  og  hans  gribende  vid- 
nesbyrd angående  faderskabet  af  Gud  og  broderskabet 
af  alle  mennesker.  Q 

*     Ben  F.  Mortensen  tjente  som  feltpræst  under  Korea-krigen. 

Rejsen 
til  månen 
og  budskabet 
til  jorden 


AF  DR.  G.   HOMER  DURHAM 
rektor  ved  Arizona  State  University. 


Fredag  morgen  den  27.  december  1968  landede  det 
amerikanske  rumskib  Apollo  8  i  Stillehavet  efter  menne- 
skets første  succesrige  rejse  til  månen.  Oberst  Frank 
Borman  fra  det  amerikanske  luftvåben,  kaptajn  James  A. 
Lovell  fra  den  amerikanske  flåde,  og  major  William  A. 
Anders  fra  det  amerikanske  luftvåben  gjorde  denne  histo- 
riske færd  fuldstændig  komplet  ved  at  cirkle  ti  gange  om 
månen  den  24.  december  1968.  Afgang  fra  Cape  Kennedy 
skete   lørdag   den   21.   december. 

Juleaften  1968  blev  ætset  ind  i  historien  og  millioner  af 
seeres  hukommelse,  som  så  og  hørte  de  tre  astronauters 
specielle  julebudskab  direkte  fra  månen.  Det  var  et  bud- 
skab specielt  tilegnet  jorden  og  dens  befolkning.  Det  lød 
som  følger  (fra  1.  Mosebog): 

MAJOR  ANDERS:  „I  begyndelsen  skabte  Gud  himme- 
len og  jorden.  Og  jorden  var  øde  og  tom,  og  der  var 


mørke  over  verdensdybet.  Men  Guds  Ånd  svævede 
over  vandene.  Og  Gud  sagde:  „Der  blive  lys!"  Og  der 
blev  lys.  Og  Gud  så,  at  lyset  var  godt,  og  Gud  satte  skel 
mellem  lyset  og  mørket, . . ." 

KAPTAJN  LOVELL:  „  ...  og  Gud  kaldte  lyset  dag,  og 
mørket  kaldte  han  nat.  Og  det  blev  aften,  og  det  blev 
morgen,  første  dag.  Derpå  sagde  Gud:  „Der  blive  en 
hvælving  midt  i  vandene  til  at  skille  vandene  ad!"... 
Gud  gjorde  hvælvingen  og  skilte  vandet  under  hvælvin- 
gen fra  vandet  over  hvælvingen.  Og  Gud  kaldte  hvæl- 
vingen himmel.  Og  det  blev  aften,  og  det  blev  morgen,  an- 
den dag  .  . ." 

OBERST  BORMAN:  „  . . .  Derpå  sagde  Gud:  „Vandet 
under  himmelen  samle  sig  på  et  andet  sted  så  det  faste 
land  kommer  til  syne!"  Og  således  skete  det;  og  Gud 
kaldte  det  faste  land  jord,  og  stedet,  hvor  vandet  sam- 
lede sig,  kaldte  han  hav.  Og  Gud  så,  at  det  var  godt." 
(Se  1.   Mosebog  1:1-10) 

For  tilhørere,  der  har  set  levende  billeder  af  jorden 
transmitteret  fra  rumskibet,  og  som  har  hørt  oberst  Bor- 
mans beskrivelse  af  månen  („en  umådelig,  ensom,  forbu- 
den eksistens")  fik  disse  gamle  ord  gentaget  af  de  tre 
officerer  en  enorm  betydning. 

Derpå  kom  oberst  Bormans  tegn  på  afslutning:  „Og 
fra  staben  i  Apollo  8  slutter  vi  med  et  godnat,  Gud  vel- 
signe jer  alle,  alle  på  den  gode  jord." 

Tidligere  på  dagen  den  24.  december,  omkring  fem 
timer  efter  at  Apollo  8  var  skudt  ind  i  sit  første  måne- 
kredsløb, sendte  oberst  Borman  en  bøn,  der  skulle  af- 
holdes i  den  episkopale  kirke  St.  Christopher  i  League 
City,  Texas,  hvor  han  tjener  som  oplæser.  „Jeg  skulle 
have  oplæst  i  dag,  men  jeg  var  ikke  rigtig  i  stand  til  det," 
sagde  han  ikke  uden  humor.  „Bønnen  er,"  sagde  han, 
„ikke  kun  for  kirkegængerne  samlet  i  St.  Christopher, 
men  for  mennesker  overalt.  Dette  ekstra  betimelige 
budskab  fra  måneomkredsningen,  givet  af  oberst  Frank 
Borman,  øverstbefalende  på  denne  pionerrejse  til  månens 
atmosfære,  må  også  gengives  her: 

„Giv  os,  oh  Gud,  evnen  til  at  se  din  kærlighed  i  ver- 
den på  trods  af  menneskelige  fejl. 

Giv  os  tro  til  at  have  tillid  til  godheden  på  trods  af  vor 
uvidenhed  og  svaghed. 

Giv  os  kundskab  så  vi  må  blive  ved  med  at  bede  med 
forstående  hjerter,  og  vis  os  hvad  hver  af  os  kan  gøre  for 
at  forberede  den  kommende  dag  med  fred  i  universet." 

Der  vil  blive  andre  rejser  til  månen.  De  kan  vise  sig 
at  blive  mere  tiltrækkende  end  det  stærke  syn,  som  den 
110  kilometer  høje  pionerbane  tillod.  Der  vil  komme  flere 
budskaber  til  jorden  fra  månen  og  endnu  længere  ude, 
men  få  så  fyldt  af  tro  og  mening. 

„  .  .  .  vis  .  .  .  hvad  hver  af  os  kan  gøre  for  at  forberede 
den  kommende  dag  med  fred  i  universet."  O 

Evangeliet  og  respekt  for 


AF  DR.  STERLING  R.  PROVOST* 


autoriteterne 


Aviser,  tidsskrifter,  fjernsyn  og  radio  —  alle  masse- 
medierne —  er  i  vore  dage  fulde  af  beretninger  om  op- 
rør, tumulter,  tøjlesløshed  og  modstand  mod  de  bestående 
love.  Disse  beretninger  drejer  sig  ikke  kun  om  mennesker 
inden  for  en  bestemt  aldersgruppe.  I  efterslættet  af  ad- 
skillige oprør  og  fanget  i  malstrømmen  af  visse  retninger, 
som  de  synligt  nok  ikke  kan  kontrollere,  står  mange  af 
samfundets  borgere  forfærdede  over  for  det,  de  ser,  — 
de  kan  ikke  finde  ud  af,  hvordan  de  skal  komme  ind  til 
den  kraft,  der  driver  værket,  og  få  den  standset.  Hvad 
siger  egentlig  Evangeliet  om  respekt  for  lov  og  orden? 

Loven  er  evig.  Hele  menneskeheden  er  underkastet 
en  eller  anden  form  for  lov  og  orden.  Herren  har  sagt: 
„Og  hvert  rige  har  fået  en  lov,  og  hver  lov  har  også 
visse  grænser  og  betingelser."  (L&P  88:38). 

For  de  som  vil  forsøge  at  gøre  sig  uafhængig  af 
loven,  fastslår  Herren  utvetydigt:  „Det,  der  regeres  ved 
lov,  bevares  også  ved  lov  og  fuldkommengøres  og  hel- 
liggøres også  derigennem. 

Det,  som  bryder  en  lov  og  ikke  retter  sig  efter  loven, 
men  søger  at  blive  i  sig  selv  en  lov  og  med  forsæt  frem- 
turer i  synd  og  forbliver  helt  i  synd,  kan  ikke  blive  hel- 
liggjort ved  lov,  ej  heller  ved  nåde,  ret  eller  dom.  Derfor 
må  de  altid  forblive  urene. 

Alle  væsner,  der  ikke  adlyder  disse  betingelser,  bliver 
ikke  retfærdiggjort."  (L&P  88:34-35,  39). 

Ved  en  lejlighed  kom  en  gruppe  farisæere  hen  til  Me- 
steren for  at  udspørge  Ham  m.h.t.  at  betale  skat.  Som 
altid  anede  Frelseren,  at  de  havde  til  hensigt  at  lokke 
Ham  i  en  fælde,  så  Han  svarede  dem  ved  at  bede  dem 
bringe  Ham  skattens  mønt. 

„Vis  mig  skattens  mønt!"  og  de  bragte  ham  en  denar. 

Han  siger  til  dem:  „Hvis  er  det  billede  og  den  ind- 
skrift?" De  svarer  ham:  „Kejserens."  Da  siger  han  til 
dem:  „Så  giv  kejseren  hvad  kejserens  er,  og  Gud,  hvad 
Guds  er!"  (Matt.  22:19-21), 

Hvordan  kan  vi  skelne  mellem,  hvad  der  er  kejserens, 
og  hvad  der  er  Guds?  Hvornår  og  hvorfor  skulle  et  men- 
neske adlyde  sin  regering,  sin  kirke,  sin  overordnede 
o.s.v.  Svarene  på  disse  spørgsmål  afslører  menneskets 
vedvarende  kamp  for  frihed. 

Kirkens  autoriteter  har  altid  bestræbt  sig  på  at  give 
medlemmerne  kundskab  og  overbevisning  om,  at  autori- 
teterne, både  de  politiske  og  de  kirkelige,  er  blevet  givet 
til  mennesket  for  at  undgå  forvirring. 


Opstand  er  en  almindelig  begivenhed  i  verden  af  i 
dag.  Dog  er  motiverne  meget  forskellige.  Nogle  gør 
oprør,  fordi  de  ønsker  at  være  ulydige,  mens  andre  blot 
vil  have  en  lejlighed  til  at  komme  ud  af  den  daglige  rutine. 
Der  findes  også  dem,  der  gør  oprør,  fordi  de  ærligt  me- 
ner, at  der  er  behov  for  forandringer. 

Imidlertid  er  det  nødvendigt,  at  vi  indordner  os  under 
visse  love,  hvis  vi  ønsker  at  opretholde  et  velordnet  sam- 
fund. Alle  burde  vide,  at  der  i  de  fleste  foretagender  er 
nogle  regler  for  opførsel.  Hvis  et  menneske  føler,  at  hans 
personlige  rettigheder  er  blevet  krænket,  kan  vedkom- 
mende uhindret  anvende  de  metoder,  som  er  legale,  og 
som  vil  tjene  hans  sag  i  retfærdighedens  navn. 

I  sin  tale  ved  den  halvårlige  Generalkonference  i  okto- 
ber 1965  bekræfter  præsident  Hugh  B.  Brown  Kirkens 
stilling,  når  det  gælder  om  at  adlyde,  ære  og  opretholde 
loven: 

„Uheldigvis  findes  der  i  dag  nogle  blandt  os,  som  for- 
svarer overtrædelse  af  loven,  når  den  anvendes  som  et 
middel  til  at  henlede  nationens  opmærksomhed  på,  at 
visse  ikke  nyder  den  fulde  gavn  af  pågældende  lov.  De 
siger,  at  de  love,  de  bryder,  har  underordnet  betydning, 
og  at  det  er  nyttigt  og  retfærdigt  at  bryde  dem,  fordi  det 
er  medvirkende  til,  at  der  dannes  en  bedre  lov.  Dette 
ræsonnement  er  falskt  og  ikke  i  overensstemmelse  med 
kristne  principper.  At  rette  sig  efter  sådanne  påstande  er 
det  samme  som  at  sige,  at  det  er  enhver  beskåret  selv 
at  vælge,  hvilke  love  han  vil  adlyde,  og  hvilke  han  vil 
overtræde.  Det  er  umuligt  at  opbygge  et  velordnet  sam- 
fund på  sådanne  teorier.  Der  findes  lovlige  metoder  og 
midler,  hvorigennem  man  kan  sikre  alle  mennesker  de- 
res rettigheder,  og  man  nærer  ikke  den  kristne  moral 
gennem  uansvarligt  brud  på  loven.  Anarkiens  sæd  såes 
i  sindene  hos  dem,  der  følger  lovløshedens  kurs.  Anarki 
har  aldrig  været  Guds  fremgangsmåde  men  snarere  Sa- 
tans. De  seneste  oprør  i  forskellige  dele  af  verden  un- 
derstreger, at  det  går  i  denne  foruroligende  retning.  Disse 
lovstridige  oprør  er  ofte  iværksat  mod  orden,  mod  disci- 
plin og  mod  en  velordnet  styring  af  samfundet  og  alle 
former  for  autoritet."  (Improvement  Era,  Vol.  68,  dec. 
1965,   p.   1103). 

I  den  sidste  ende  må  vi  fæste  lid  til,  at  Herren  vil 
afgøre  mange  af  disse  stridigheder,  for  Han  har  lovet: 
„Thi  se,  jeg  fordrer  ikke  af  dem,  at  de  skal  føre  Zions 
krige;  for,  som  jeg  sagde  i  en  tidligere  befaling,  således 

vil  jeg  opfylde  det:  Jeg  vil  føre  jeres  krige."  (L&P  105:14). 

Agapitus  I  sagde:  „Når  vi  har  almindelig  omgang  med 
de  onde,  bliver  vi  enten  deres  ofre  eller  deres  disciple. 
Omgås  vi  derimod  retfærdige  mennesker,  vil  vi  forsøge 
at  efterligne  deres  retfærdige  gerninger  eller  i  det  mind- 
ste aflægge  nogle  af  vore  svagheder." 

En  af  de  naturlove,  der  er  størst  fremdrift  i,  omfatter 
et  ønske  om  at  få  anerkendelse  af  vore  venner  og  kam- 
merater. Hvis  den  gruppe,  man  omgås,  har  uheldige  pla- 
ner, må  man  følge  disse  planer,  hvis  man  ønsker  at 
have  gruppen  i  ryggen.  Imidlertid  bør  målet  for  en  sand- 
hedens discipel  være  at  forsøge  at  opnå  vor  himmelske 
Faders  tilkendegivelse. 

De  mennesker,  vi  omgås,  er  medvirkende  til  at  danne 
vore  vaner,  og  vi  bestemmer  oftest  selv,  i  hvor  høj  grad 
vi  vil  være  tro  mod  Kirken.  Vi  bestemmer  selv,  ud  fra 
hvilket  synspunkt  vi  vil  betragte  kulturværdierne  og  op- 
bygge vort  forhold  til  samfundet,  og  vi  beslutter  selv, 
hvad  vi  vil  gøre  for  at  forbedre  dette,  gennem  den  ind- 
flydelse vor  omgangskreds   øver  på   os. 

Sandsynligvis  er  samfundets  mest  udfordrende  op- 
gave i  dag  at  begrænse  alt  for  ukontrolleret  opførsel  gen- 
nem indførelse  og  håndhævelse  af  kontrol.  Overalt  insi- 
sterer de  voksne  og  ligeledes  ungdommen  på  at  få  større 
og  mere  uindskrænket  frihed.  Mange  glemmer  i  deres 
krav  at  tænke  på,  at  det,  der  fremmer  deres  frihed, 
måske  begrænser  andres  rettigheder.  Med  hensyn  til 
menneskets  ret  til  at  belaste  sig  selv  siger  præsident 
McKay: 

„Handlefrihed  er  drivfjederen  i  al  fremskridt.  Men 
med  handlefrihed  følger  ansvar.  Hvis  mennesket  skal  løn- 
nes for  retfærdige  og  straffes  for  uretfærdige  gerninger, 
så  kan  det  ifølge  almindelig  ret  forlange  magt  til  at  hand- 
le selvstændigt.  Hvis  mennesket  var  tvunget  til  altid  at 
gøre  det  rigtige  eller  hjælpeløst  forledt  til  at  synde, 
ville  det  hverken  fortjene  en  velsignelse  for  det  første 
eller  en  straf  for  det  andet. 

På  denne  måde  kan  vi  se,  at  menneskets  ansvar  står 
i  nært  afhængighedsforhold  til  handlefriheden.  Handle- 
måde i  harmoni  med  de  guddommelige  love  vil  bringe 
lykke,  og  modstand  mod  dem  ulykke."  (Secrets  of  a 
Happy  Life,   p.   154). 

Derfor  vil  det  være  klogt  af  mennesket  at  udøve  sin 
frihed  inden  for  de  grænser,  som  Herren  har  afstukket  for 
det.  Imidlertid  har  Frelseren  sagt  til  Joseph  Smith:  „Thi 
se,  det  er  ikke  passende,  at  jeg  giver  befaling  i  alle 
ting;  thi  den,  som  skal  tvinges  til  alt,  er  en  lad  og  ikke  en 
klog  tjener,  hvorfor  han  ingen  belønning  får."  (L&P  58:26). 

Da  Joseph  Smith  blev  spurgt,  hvordan  han  bar  sig  ad 
med  at  lede  sit  folk  uden  tvang,  skal  han  have  sagt  føl- 
gende: 

„Jeg  lærer  dem  de  rigtige  principper,  og  så  regerer 
de  sig  selv."  (Millennial  Star,  Vol.  13,  p.  339).  Denne  ud- 
talelse indeholder  en  stor  del  af  idealet  for  selvkontrol. 

Mennesket  har  selv,  ligesom  i  de  fleste  andre  anlig- 
gender, ansvaret  for  at  føre  kontrol  med  sine  personlige 
ønsker  og  at  udøve  de  rettigheder,  det  har  fået  af  Gud, 
på  den  måde,  som  Han  ønsker  de  skal  udøves.  Det  be- 
tyder endvidere,  at  mennesket  må  lære  at  kontrollere  sig 


selv  og  sine  lyster  samt  lade  sine  anstrengelser  få  udløb 
i  prisværdige  gerninger. 

Familien  er  den  vigtigste  af  alle  institutioner.  Den  er 
bedst,  når  den  er  sammensat  af  en  betænksom  og  pligt- 
opfyldende mand,  en  følsom  og  trofast  hustru  og  lydige 
og  ærlige  børn.  Jo  bedre  familielivet  er,  des  bedre  vil 
familiemedlemmerne  opfylde  deres  pligter  over  for  hin- 
anden, Kirken  og  samfundet. 

Da  Sidste  Dages  Hellige  blot  anser  dette  liv  som  et 
midlertidigt  opholdssted  på  den  evige  rejse,  burde  de 
bestræbe  sig  på  at  deres  indbyrdes  forhold  her  afspejler 
dem,  som  de  ønsker  at  have  i  evigheden.  Forældre  skal 
optræde  hensynsfuldt  over  for  hinanden  og  vise  eneståen- 
de og  dyb  respekt  for  autoriteter,  både  kirkelige  og  verds- 
lige. I  et  fuldtud  lykkeligt  hjem  udøves  autoritet  på  demo- 
kratisk vis,  dog  er  bæreren  af  det  højeste  Præstedømme 
den  ledende.  Man  skal  kunne  diskutere  alle  familiemed- 
lemmers synspunkter  åbent  og  ærligt,  før  der  tages  no- 
gen afgørende  beslutninger.  Det  er  naturligt,  at  der  er 
meningsforskelle,  men  når  enighed  en  gang  er  nået,  skal 
den  være  bindende  både  inden  for  hjemmets  fire  vægge 
og  ude  blandt  andre  mennesker.  Ved  at  være  en  enhed 
kan  familien  fremme  formålet  med  autoriteterne. 

Autoritet  er  ikke  i  sig  selv  nogen  milepæl,  den  tilveje- 
bringer blot  de  midler,  hvorigennem  mennesket  kan  opnå 
de  ting,  som  er  af  betydning  for  dets  liv. 

Præsident  Hugh  B.  Brown  har  sagt:  „Vi  bringer  jer 
også  en  udfordring  og  en  tilskyndelse,  for  der  er  et  stort 
arbejde,  som  skal  gøres,  store  opgaver  ligger  og  venter 
forude.  Det  er  både  jeres  og  min  opgave  at  lære  vore 
medmennesker  at  have  respekt  for  autoriteter  både  Kir- 
kens og  statens,  at  adlyde  loven  og  at  være  villige  til  at 
udvise  disciplin.  Vi  skal  præge  en  følelse  af  loyalitet  og 
patriotisme  i  dem.  Kirkens  medlemmer  skulle  ikke  deltage 
i  demonstrationer  og  marcher,  som  kæmper  mod  lov  og 
orden.  Ligeledes  skulle  de  ikke  betvivle  vore  lederes  ret- 
skaffenhed, det  være  sig  både  stats-  og  kirkeledere. 

Hvis  man  taber  noget  af  respekten  for  landets  love, 
vil  man  miste  en  tilsvarende  del  af  respekten  for  Guds 
love.  Det  er  både  jeres  og  vor  opgave  at  hjælpe  til 
med  at  gøre  alle  til  retskafne  mennesker.  Lad  os  alle  lære 
hinanden  at  have  sans  for  at  kunne  skille  det  værdifulde 
fra  det  værdiløse,  at  udvikle  vore  personligheder,  at  leve 
rigtigt  og  at  styrke  vor  intelligens  med  varme  og  glød  fra 
Guds  og  medmennneskers  kærlighed."  (The  Abundant  Life, 
p.   240).  O 

*     Dr.  Sterling  R.  Provost  er  et  tidligere  medlem  af  tre  højråd. 

FARVEL ! 

Kære  søskende  og  venner! 

Det  er  meget  vanskeligt  for  os  som  en  familie  at  fatte  den 
kendsgerning,  at  der  er  gået  tre  år  siden  vi  kom  til  Danmark. 

Vi  vil  gerne  give  udtryk  for  vor  kærlighed  og  vor  tak  til  jer  for 
jeres  venlighed  imod  os,  medens  vi  har  boet  her  i  dette  smukke 
land. 

Det  er  dejligt  at  se  Kirkens  vækst  her  i  Danmark,  takket  være 
jer,  I  tapre  og  vidunderlige  Hellige.  Vi  er  vor  Fader  i  Himlen  meget 
taknemmelige,  fordi  vi  har  fået  det  privilegium  at  komme  her  og 
arbejde  sammen  med  jer.  Det  har  i  høj  grad  beriget  vort  liv,  og  vi 
vil  være  evigt  taknemmelige. 

Må  vi  udtrykke  vor  tak  til  jer  for  den  tro  og  støtte  I  har  vist  os. 
Vi  har  i  sandhed  følt  den  styrkende  kraft  jeres  mange  bønner  har 
haft.  Jeres  liv  er  blevet  en  meget  vigtig  del  af  os,  og  det  er  virkelig 
vort  ønske  at  leve  op  til  jeres  strålende  eksempel. 

Vi  er  hvert  eneste  medlem  i  den  danske  mission  taknemmelig 
for  jeres  villighed  til  at  efterleve  Evangeliets  sandheder.  Tak  er  ikke 
tilstrækkelig  til  de  strålende  grens-  og  distriktsledere  for  jeres 
utrættelige  arbejde.  Vor  hjertelige  tak  går  også  til  missionens 
ledere  med  præsident  Benny  Linden  og  præsident  Verner  Buur  i 
spidsen.  Deres  uegennyttige  ønsker,  loyale  støtte  og  urokkelige  tro 
har  i  sandhed  været  en  styrke  for  hele  vor  familie. 

Vort  oprigtige  ønske  har  været  at  tjene  jer,  vore  danske  Hellige 
og  venner,  og  derved  ved  vi,  at  vi  ville  tjene  vor  Himmelske  Fader. 
Der  findes  ingen  større  glæde  under  himlen  end  at  give  sig  selv  ved 
at  tjene,  og  når  man  tjener  blandt  folk  man  elsker,  bliver  ens  liv 
indholdsrigt.  Sandelig,  vort  mål  er  fuldt,  takket  være  jer  alle. 

Familien  Don  L.  Christensen 

Fra  Missionens 


Præsidentskab 

DON  L.  CHRISTENSEN 


Kære  søskende! 

I  denne  sidste  artikel,  som  afslutter  en  vidun- 
derlig tid  for  familien  Don  L.  Christensen,  vil  vi 
gerne  udføre  to  ting. 

For  det  første  vil  vi  gerne  takke  jer,  fordi  I  er  en 
så  vidunderlig  gruppe  mennesker.  Takke  for  jeres 
hengivne  tro  på  vor  Herre  og  Frelsers  virkelighed 
og  for  jeres  villighed  til  at  vise  denne  tro. 

For  det  andet  vil  vi  udfordre  jer  til  at  forøge 
jeres  tro,  indtil  den  bliver  fuldkommen.  For  at  ud- 
føre dette  vil  det  være  nødvendigt,  at  man  „hæver 
sig  over  sine  vaner",  kommer  ud  af  den  gamle  dag- 
lige rutine,  som  ofte  luller  en  ind  i  selvtilfredshed 
og  kan  forsårsage  tilbagegang. 

„At  hæve  sig  over  sine  vaner"  har  mange  varia- 
tioner. Herren  sagde  til  os,  at  som  medlemmer  af 
Hans  Kirke  skal  vi  altid  beskæftige  os  med  noget 
godt. 

Den  første  fase  af  „at  hæve  sig  over  sine  va- 
ner" vil  være  i  vort  daglige  arbejde.  Enten  vi  arbej- 
der for  andre  eller  for  os  selv,  venter  Herren  at  vi 
skal  gøre  et  ærligt  arbejde  for  en  ærlig  betaling. 
At  være  tilfreds  med  et  passivt  arbejde  er  intet- 
steds godt  nok  for  de  Sidste  Dages  Hellige,  heller 
ikke  for  Herren.  „Du  skal  ikke  være  lad;  thi  den 
lade  skal  ikke  æde  arbejderens  brød  eller  bære 
hans  klæder."  (L  &  P.  42:42) 

Der  er  stor  visdom  i  Herrens  ord  til  os  om  at 
være  lad.  Det  lade  sind  er  djævelens  værksted  og 
nedværdigelse  er  det  eneste  resultat.  Desuden  har 
Herren  sagt:  „Sandelig  siger  jeg:  Menneskene  bur- 
de virke  med  iver  for  en  god  sag  og  gøre  mange 


ting  af  egen  fri  vilje  og  udøve  megen  retfærdig- 
hed." (L  &  P.  58:27) 

Det  forventes,  at  enhver  Sidste  Dages  Hellig 
lever  værdigt  til  ånden,  og  derved  aflægger  det 
kødelige  og  hæver  sig  op  til  sine  guddommelige 
muligheder. 

Den  anden  fase  af  „at  hæve  sig  over  sine  va- 
ner" vil  være  vort  kirkearbejde  og  vor  indstilling 
til  det.  Vor  indstilling  vil  ganske  givet  bestemme 
højden  og  den  endelige  grad  af  vor  ophøjelse.  Der 
kan  ikke  være  nogen  tvivl  om  dette. 

Hver  enkelt  af  os  må  endnu  engang  standse  op, 
se  på  os  selv  og  vurdere  det  billede  vi  ser.  Vi  må 
stille  spørgsmål  til  os  selv:  Imødegår  jeg  min  ud- 
fordring? Gør  jeg  folk  bedre  på  grund  af  mine 
bestræbelser?  Har  jeg  mistet  opfattelsen  af  mit 
kald,  og  er  kommet  ind  i  en  mekanisk  rutine?  Er  jeg 
virkelig  en  folkets  tjener,  eller  arbejder  jeg  kun  for 
personlig  vinding,  hæder  og  ære? 

„Fader,  din  vilje  ske,  og  ikke  min"  er  den  første 
vejledning  til  at  vide,  at  man  er  i  harmoni  og  arbej- 
der for  sagen  og  ikke  for  personlig  vinding.  Hvis 
vore  tanker  går  ud  på  at  gøre  andre  mennesker 
bedre,  da  kan  vi  være  sikre  på,  at  vi  dagligt  hæver 
os  over  vore  vaner. 

Fase  tre  og  den,  hvoraf  en  stor  del  af  de  andre 
fasers  succes  afhænger,  er  hjemmet  og  vort  liv  der. 

Hjemmet  er  grundlaget  for  al  anden  succes,  og 
hvis  hjemmet  har  lykke,  kærlighed,  tålmodighed, 
omsorgsfuldhed  og  flid,  så  vil  alle  vore  andre  be- 
stræbelser udstråle  det  samme. 

„Det  kræver  en  masse  at  gøre  et  hus  til  et 
hjem"  er  en  vital  sandhed  og  er  meget  tankevæk- 
kende. Enhver  ægtemand  har  ansvaret  for  at  leve 
og  handle  som  et  ledende  eksempel  for  sin  hustru 
og  sine  børn.  En  fader  kan  kun  kræve  den  fornødne 
respekt,  hvis  han  er  i  fuldstændig  harmoni  med 
sandheden.  Husets  fader  bør  kun  vise  de  bedste 
tanker  og  handlinger. 

En  moder  og  hustru,  som  er  villig  til  at  være 
lydig  mod  en  kærlig  og  trofast  ægtemand,  vil 
blomstre  op  som  et  smukt  eksempel  på  kvindelig- 
hed, hvad  der  vil  skabe  en  atmosfære  af  ro,  kærlig- 
hed og  renhed  i  hjemmet  og  indpode  den  samme 
dybde  i  børnenes  karakter. 

Kun  med  venskab,  kammeratskab  og  en  kærlig 
holdning  kan  moder  og  fader  skabe  den  „Himmel 
i  hjemmef-atmosfære,  der  er  nødvendig  for  at 
tilvejebringe  udødelighed  og  evigt  liv  for  hinanden 
så  vel  som  for  deres  børn. 

For  børnene  kan  sandheden  bestandig  give  gen- 
lyd og  blive  virkelighed,  når  de  ser  vore  gode  ger- 
ninger. Må  de  unge  forstå,  at  ingen  er  stærk  nok 
til  at  stå  alene.  Lær  at  elske,  respektere  og  have 
tillid  til  forældrene.  Lad  dem  hjælpe  jer  med  jeres 
problemer.  Kom  med  jeres  bekymringer  og  pro- 
blemer til  dem,  ikke  til  andre,  som  måske  vil  give 
jer  et  skævt  syn  på  tingene  og  få  jer  til  at  forandre 
jeres  type  på  en  forkert  måde. 

Vi  har  stor  tro  på  vore  unge  mennesker  og  føler 
os  overbevist  om,  at  hver  eneste,  når  de  stadig 
bliver  opmuntret  og  har  forældrenes  kærlighed  og 
vejledning,  vil  sejre  og  blive  en  værdig  kandidat 
til  det  rige,  hvor  vor  Himmelske  Fader  og  Moder 
bor.  Gud  velsigne  os  alle  til  at  nå  denne  herlighed 
er  vort  oprigtige  ønske. 

Don  L.  Christensen 
missionspræsident 


Hvis  det  var  lige  så  let  at  gøre,  hvad  der  er  godt 
at  gøre,  som  at  vide  det,  så  havde  kapeller  været 
kirker  og  fattigfolks  hytter  fyrsteslotte.  En  god 
teolog  er  den,  der  følger  sine  egne  lærdomme!  Jeg 
kan  lettere  lære  tyve,  hvad  der  er  godt  at  gøre, 
end  at  være  en  af  de  tyve  til  at  leve  efter  min 
egen  lære.  Hjernen  kan  udtænke  love  for  blodet; 
men  et  hedt  temperament  springer  over  en  kold 
lovregel.  Ungdommen,  den  galfrans,  hopper  som 
en  hare  over  snusfornuften,  den  hinkefods,  net. 

William  Shakespeare 
{1564-1616) 


Intet  menneske  er  en  ø,  en  verden  for  sig;  ethvert 
menneske  er  et  stykke  af  fastlandet,  en  del  af  det 
hele;  om  en  lerklump  skylles  bort  fra  havet,  eller 
et  forbjerg,  eller  din  vens  hus,  eller  dit  eget,  Eu- 
ropa bliver  mindre  derved;  ethvert  menneskes  død 
river  noget  fra  mig,  thi  jeg  er  eet  med  den  ganske 
menneskehed:  så  derfor  skal  du  ikke  spørge:  Hvem 
ringer  klokkerne  for?  De  ringer  for  dig. 

John  Donne 
(1573-1631) 

MISSIONÆRANKOMSTER 

Den  11.  april  er  følgende  mis- 
sionærer ankommet  til  den 
danske  mission: 


.■:■■'■:'.':■:■'■' ■''.:■  ■■'■..  .■■■■■..:;■:  .  ■.-.-'■   -;■ 

.     .    Æ§    m, 


Brent  McEven  fra  Ft.  Thomas,  Glen  Jensen  fra  Covina,  Cali- 
Arizona,  beskikket  til  at  arbejde  fornia,  beskikket  til  at  arbejde 
på  Amager.  i  Randers. 


James  Murdock  fra  Carey,  Larry  Gardner  fra  St.  George, 
Idaho,  beskikket  til  at  arbejde  Utah,  beskikket  til  at  arbejde 
i  Birkerød.  i  Horsens. 


. 


Terry  Black  fra  Lehi,  Utah,  be- 
skikket til  at  arbejde  i  Hvidovre. 


Cary  M.  Hoff  fra  Cedar  City, 
Utah,  beskikket  til  at  arbejde  i 
Aarhus. 


Patrick  Harrild  fra  Escondido,  Alan  Bohrer  fra  Rainier,  Ore- 
California,  beskikket  til  at  ar-  gon,  beskikket  til  at  arbejde  i 
bejde  i  Valby.  Greve  Strand. 

Nicklas  Bowler  fra  Logandale,  Reed  Wallentine  fra  Logan, 
Nevada,  beskikket  til  at  arbejde  Utah,  beskikket  til  at  arbejde  i 
i  Vanløse.  Aarhus. 


Max  Nielsen  fra  Salt  Lake  City,  Jan  Greisen  fra  Horsens,  Dan- 
Utah,  beskikket  til  at  arbejde  i  mark,  beskikket  til  at  arbejde  i 
Viborg.  Slagelse. 


Ny  statistiksekretær 

Den  12.  april  er  ældste  Michael  M.  Ander- 
sen blevet   kaldet  som  statistiksekretær 
i  den  danske  mission. 
Ældste  Andersen  er  født  den  5.  juni  1948 
i  Mt.  Pleasant,  Utah,  som  søn  af  Mayre 
og  Mac  Andersen,  nu  Ephraim,  Utah. 
Han  kom  til  Danmark  den  20.  juni  1967  og 
har   arbejdet    i    Kalundborg,    København, 
Søborg,  Holstebro  og  Roskilde,  indtil  han 
blev  kaldet  til  sit  nuværende  kald. 
Vi  beder  Gud  velsigne  ældste  Andersen 
i  det  ansvarsfulde  kald,  der  nu  er  pålagt 
ham! 


MISSIONÆRAFLØSNINGER 

Følgende  missionærer  er  blevet  hæderlig 
afløst  fra  deres  arbejde  i  den  danske  mis- 
sion: 

21.  marts: 

Mary  Olsen  fra  Salt  Lake  City,  Utah,  efter 
sidst  at  have  arbejdet  i  Missionshjemmet. 
Peggy  Loveridge  fra  Salt  Lake  City,  Utah, 
efter  sidst  at  have  arbejdet  i  Kolding. 
Lise  Pedersen  fra  Viborg,  efter  sidst  at 
have  arbejdet  i  Vejle. 

Aalborg  G.U.F.  på  tourné 

Ja,  Aalborg  G.U.F.  har  været  på  tourné 
i  Jylland  og  på  Fyn! 

Vi  startede  med  udvælgelse  af  pro- 
grammet i  januar  måned,  og  derefter  på- 
begyndtes øvelserne,  og  de  stod  på  i  de 
næste  par  måneder. 

Vi  havde  premiere  i  Aalborg  den  29. 
marts  og  havde  stor  succes  med  vort  2 
timers  program,  som  bestod  af  to  afdel- 
inger, 1.  afdeling  en  kavalkade  med  sange 
og  sketches  fra  1890  til  1969,  og  2.  af- 
deling et  lystspil:  „Vækkeuhret". 

Efter  vor  succes  ved  premieren  havde 
vi  fået  selvtillid,  og  vi  startede  tournéen 
Skærtorsdag,  og  vi  opførte  vort  program 
i  5  byer,  fordelt  over  alle  påskedagene; 


ca.  400  har  set  og  moret  sig  over  pro- 
grammet. 

Vi  vil  gerne  her  rette  en  tak  til  alle  de 
grene,  vi  besøgte,  for  deres  venlighed 
imod  os.  Der  skal  også  lyde  en  tak  til  alle 
16  tournédeltagere  for  det  fine  kamme- 
ratskab og  sammenhold  i  de  fem  dejlige 
dage  turen  varede. 

AALBORG  G.U.F.  opfordrer  ENDNU 
engang  andre  til  at  prøve  at  lave  en  sådan 
tur. 

Formålet  med  tournéen: 

At  glæde  andre  og  skabe  sammenhold, 
og  det  lykkedes.  Kan  man  forvente  an- 
det, når  man  altid  har  Gud,  vor  Fader, 
med  på  råd? 

Endnu  engang,  TAK  til  alle.  L.K. 


DÅB: 
Vejle: 

2.  november  1968: 

Judith  Lundbæk,  døbt  af  broder  Christian 
L.  Lundbæk,  håndspålæggelse  ved  sam- 
me. 
København  Gren: 

I.  marts: 

Christian  Peter  Krolmer,  døbt  af  ældste 

Norman  Robinson,  håndspålæggelse  ved 

ældste  Davis  Christensen. 

Vera  Krautwald  Krolmer,  døbt  af  ældste 

Davis  Christensen,  håndspålæggelse  ved 

samme. 

8.  marts: 

Johannes  Albert  Nielsen,  døbt  af  ældste 

Niels     Eskeisen,     håndspålæggelse    ved 

broder  Torkil  Dressø. 

5.  april: 

Svend  Elo  Nielsen,  døbt  af  ældste  Lynn 

Palmer,     håndspålæggelse     ved     broder 

Helge  Nørrung. 

Ady  Støvring  Nielsen,  døbt  af  ældste  Lee 

Hansen,     håndspålæggelse    ved     broder 

Helge  Nørrung. 

Randers: 

5.  december  1968: 

Birgit  Mørch  Thor,  døbt  af  ældste  Lynn  L. 

Palmer,     håndspålæggelse    ved     ældste 

Jerry  K.  Christensen. 

II.  december  1968: 

Fritz  Hundborg  Johansen,  døbt  af  ældste 

Poul     Leishman,     håndspålæggelse     ved 

ældste  James  Woodward. 

28.  februar  1969: 

Nielsine  Nielsen,  døbt  af  ældste  Dana  P. 

Green,  håndspålæggelse  ved  ældste  John 

Laurits  Olsson. 

15.  marts: 

Nielsine  Jensen,  døbt  af  ældste   Donald 

Hartman,  håndspålæggelse  ved  samme. 

5.  april: 

Alf  Oliver  R.  Larsen,  døbt  af  ældste  Ar- 

dean  R.  Andersen,  håndspålæggelse  ved 

ældste  Keith  L.  Anderson. 


Esbjerg: 

14.  marts: 

Bjarne  Schmidt,  døbt  af  broder  Carl  Johan 
Grabe,  håndspålæggelse  ved  samme. 
Janne    Thye    Nielsen    Schmidt,    døbt    af 
ældste  David  P.  Kelly,  håndspålæggelse 
ved  samme. 

25.  april: 

Anna  Katrine  Christiansen,  døbt  af  ældste 
Author     Christensen,     håndspålæggelse 
ved  broder  Arne  Pedersen. 
Ketty  Christiansen,  døbt  af  ældste  Ken- 
neth    Robinson,     håndspålæggelse     ved 
ældste  Alan  Petersen. 
Amager: 
5.  april: 

Benjamin  Goldfarb,  døbt  af  ældste  Char- 
les F.  Adam,  håndspålæggelse  ved  ældste 
Robert  F.  Rameson. 
Slagelse: 

26.  april: 

Anne    Elise   M.    Larsen,    døbt   af   ældste 
Marvin    Poulsen,    håndspålæggelse    ved 
broder  Hans  Martin  Larsen. 
Aalborg: 
22.  marts: 

Keld  Jensen,  døbt  af  ældste  David  L. 
Olsen,  håndspålæggelse  ved  ældste 
Thomas  R.  Burt. 

Hanna  Gerda  Jensen,  døbt  af  ældste  Tho- 
mas R.  Burt,  håndspålæggelse  ved  ældste 
David  L.  Olsen. 
29.   marts: 

Marie  Winnifred  Andersen,  døbt  af  broder 
K.  Børge  Klitgaard,  håndspålæggelse  ved 
samme. 


Bryllup  i  Amerika 

Fredag  den  1 1 .  april  viedes  i  Salt  Lake 
Templet  tidligere  missionær,  søster  Geor- 
gia Jean  Elmers  og  broder  Hans  Otto  Niel- 
sen, Esbjerg.  Stjernen  ønsker  hjertelig  ti! 
lykke! 


ORDINATIONER: 
Sønderborg: 

1.  december  1968: 

Wilhelm  Peter  Vendike  ordineret  til  lærer 

af  broder  Aage  Pedersen. 

Amager: 

23.  februar  1969: 

Carl  Johan  Hencket  ordineret  til  diakon  af 

broder  Bent  Dideriksen. 

22.  marts: 

Ernst  Bent  Persson  ordineret  til  lærer  af 

broder  Finn  D.  Larsen. 

Nordsjælland  Gren: 

18.  marts: 

Kai   Niels   Hjarup  Andersen   ordineret  til 

lærer  af  broder  Poul  Børge  Andersen. 


VELSIGNELSER: 
Aalborg: 

6.  april: 

Keld  Jensens  og  Gerda  Hanna  Villadsen 
Jensens  to  børn,  Torben  Sten  Jensen  og 
Lisbeth  Lykke  Jensen,  velsignet  af  hen- 
holdsvis ældste  Thomas  R.  Burt  og  ældste 
David  L.  Olsen. 
Esbjerg: 
6.  april: 

Bjarne  og   Janne  Schmidts  søn,   Michael 
Schmidt,  velsignet  af  ældste  Glen  Parry. 


DØDSFALD: 
Aalborg: 

Den  31.  december  1968  døde  broder 
Søren  Sørensen,  68  år  gammel.  Æret 
være  broder  Sørensens  minde! 
Den  25.  marts  1969  døde  søster  Mary 
Jensine  Petrea  Nielsen  Sørensen,  knap 
78  år  gammel.  Æret  være  søster  Søren- 
sens minde! 
Odense: 

Den  30.  marts  døde  søster  Helga  Jen- 
sen Madsen,  63  år  gammel.  Æret  være 
søster  Madsens  minde! 
Den  4.  april  døde  søster  Karen  Louise 
Jørgensen  Nielsen,  44  år  gammel.  Æret 
være  søster  Nielsens  minde! 


FØDSELSDAGE: 

Vi  siger  til  lykke  til  følgende  søskende: 
Abild  Kristensen,  Randers,  65  år  den  3. 
august. 

Frederikke  Sofie  Kathrine  Recuber,  Hor- 
sens, 80  år  den  14.  august. 
Elisabeth    Christensen,    Chr.havns   Vold- 
gade 49,  Amager,  75  år  den  17.  august. 
Mette  Kristine  Hurtig,  Guldbergs  Plads  18, 
København,  75  år  den  18.  august. 
Marie  Elisabeth  Jensen,  Aalborg,  80  år  den 
21.  august. 

Aage  Dichmann,  Husumgade  13,  Køben- 
havn, 70  år  den  29.  august. 
Anne-Marie    Elna    Glanner,     København 
Nordre  Gren,  65  år  den  30.  august. 


Ikke  at  gøre  nok 


RICHARD   L    EVANS,   medlem   af   De  Tolvs   Råd 


Når  som  helst  der  lægges  vægt  på  arbejdsreduktion  og  en  overdreven 
dovenskab,  er  det  også   nødvendigt  at  kende  arbejdets  velsignelser,   ar- 
bejdets  privilegier,   arbejdets   glæder  og   de   utilfredsstillende   behov,   der 
findes  i  hele  verden,  og  den  indre  disharmoni,  der  kommer,  når  man  ikke 
arbejder.   Fra  en  tid   hvor  folk,   indbefattet  børn,   blev  presset  for  meget, 
for  tidligt,  og  havde  for  lang  arbejdstid,  så  de  fik  fysiske  og  mentale  men,  er 
vi  sprunget  langt  over  i  den  anden  grøft,  hvor  unge  ofte  er  dovne,  ofte 
forhindret  i  at  opnå  dygtigheden,  kvalifikationerne,  nytten,  sikkerheden  og 
tilfredsstillelsen,   der   kun   kommer  gennem   arbejde.   At   lave   konstruktive 
ting  er  den  grundlæggende  lov  for  livet.  Se  på  alle  skabte  ting,  med  alle 
■     deres  vidunderlige   fysiske   funktioner,   menneskeheden,    naturen,   regnen, 
B     solskin,  sædens  vækst,  og  den  umådelige  hjerne,  der  beordrer  det  hele. 
B     Se   på   herligheden    og   fuldendtheden    i   at  skabe   —  og    se   derefter  på 
■     sløvheden  i  ikke  at  gøre  noget  eiler  i  ikke  at  gøre  nok. 

„Vejen   til   at   blive   ingenting   er  at   gøre   ingenting",    sagde   Nathaniel 
lå     Howe.1  Voksne,  børn,  gamle   og   unge    bliver  frustrerede,  ulykkelige   med 
en  lille  eller  begrænset  drivfjeder,  med  lille  eller  begrænset  tilfredsstillelse 
B     i  at  tjene.  „Gud  har  velsignet  os  med  privilegiet  at  kunne  arbejde,"  sagde 
præsident  McKay;  .  .  .  „arbejde  er  en  guddommelig  gave  ...  for  meget  ledig- 
B     gang  er  farlig  ...  lær  at  kunne  lide  dit  arbejde  ...  lær  at  sige:  , dette  er  mit 
B     arbejde,  min  herlighed,  ikke  min  forbandelse'."2 

„En  stedsevarende  drøm  om  Paradis,"  sagde  Thomas  Carlyle,3  „og  et 
B     luksuøst  dagdriverland    med  . .  .  træerne  fyldt  med   færdiglavede   levneds- 
B     midler;  men  det  er  heldigvis  en  drøm,  en  umulig  drøm  ...  Er  arbejde  ikke 
B     menneskets  arv?  .  .  .  hans  højeste  .  .  .  velsignelse  er,   at  han  arbejder,  og 
B     ved,  hvad  han  skal  arbejde  med  ..  ." 

Når  vi  ser  ind  i  fremtidens  lange  gade,  og  ser  det  gode,  der  er  for  os 
B  alle  at  gøre,  indser  vi  trods  alt  hvilken  vidunderlig  ting,  det  er  at  arbejde, 
B    at  leve  og  være  lykkelig,"  skrev  Robert  Louis  Stevenson.4  o 

H  1     Nathaniel    Howe   —   amerikansk   religionslærer 

H  2     Præsident   David   O.   McKay,    Gospel    Ideals,   page  497 

H  3    Thomas  Carlyle  —  engelsk  historiker  og  filosof,  Charakteristics 

H  4     Robert  L.  Stevenson  —  skotsk  forfatter  og  poet. 


